Летрозол – medu.uz – Дорилар ҳақида маълумотлар ўзбек тилида\nHome Йўриқномалар Летрозол\nПрепаратнинг савдо номи: Летрозол\nфаол модда: летрозол – 2,5 мг;\nёрдамчи моддалар: натрий карбоксиметилкрахмал, ўта желатинланган крахмал, коллоид кремний диоксиди, лактоза моногидрати 200 (сут қанди), магний стеарати, микрокристалл целлюлоза 101 тури,\nплёнка қобиғи: Адвантия Прайм 144900ВА01 (гипромеллоза, титан диоксиди, макрогол, темир (II) оксиди бўёвчиси).\nТаърифи: думалоқ, икки томонлама қавариқ, крем тусли оч сариқ рангли, плёнка қобиқ билан қопланган таблеткалар, кўндаланг кесимида юпқа плёнка қобиғи ва оқ ёки деярли оқ рангли ядроси кўринади.\nФармакотерапевтик гуруҳи: ўсмаларга қарши восита, эстрогенлар синтезини ингибитори.\nАТХ коди: L02BG04\nЛетрозол антиэстроген таъсир кўрсатади, эстрогенлар синтезини ферменти бўлган ароматазани, ушбу ферментнинг суббирлиги – цитохром Р450 геми билан юқори специфик рақобатли боғланиши ҳисобига, селектив ингибиция қилади. Эстрогенлар синтезини ҳам периферик, ҳам ўсма тўқималарида блоклайди.\nАёлларда постменопауза даврида эстрогенлар асосан буйрак усти безларида синтезланадиган андрогенларни (биринчи навбатда, андростендион ва тестостерон) эстрон ва эстрадиолга айлантирадиган ароматаза ферменти иштирокида ҳосил бўлади. Летрозол препаратини 0,1-5 мг дозада ҳар куни қабул қилиш, қон плазмасида эстрадиол, эстрон ва эстрон сульфатнинг концентрациясини дастлабки миқдоридан 75-95% га пасайишига олиб келади. Эстрогенлар синтезининг супрессияси бутун даволаш даври давомида сақланиб туради.\nЛетрозол 0,1 мг дан 5 мг гача дозаларда қўлланганида буйрак усти безларидаги стероид гормонлар синтезини бузилиши кузатилмайди, адренокортикотроп гормон (АКТГ) билан ўтказилган синама альдостерон ёки кортизол синтезини бузилишини аниқламайди. Глюкокортикостероидлар ва минералокортикостероидларни қўшимча равишда буюриш тавсия этилмайди. Эстрогенлар синтезини блокланиши эстрогенларнинг ўтмишдоши бўлган андрогенларни тўпланишига олиб келмайди. Летрозолни қабул қилиш фонида қон плазмасида лютеинловчи ва фолликулаларни рағбатлантирувчи гормонларнинг концентрациясини ўзгаришлари, қалқонсимон без фаолиятини ўзгаришлари, липидлар профилини ўзгариши, миокард инфаркти ва инсультни ривожланиш тез-тезлигини ошиши кузатилмаган.\nЛетрозол меъда-ичак йўллари (МИЙ) дан тез ва тўлиқ сўрилади, биокираолишлиги – тахминан 99% ни ташкил этади. Овқатланиш сўрилиш тезлигини бироз пасайтиради. Қонда летрозолнинг максимал концентрациясига эришиш вақти (TCmax) – летрозолни оч қоринга қабул қилинганида тахминан 1 соатни ва овқат билан бирга қабул қилинганида тахминан 2 соатни ташкил этади. Мувозанатли концентрациясига 2,5 мг суткалик дозада ҳар куни қабул қилинганида 2-6 ҳафтадан кейин эришилади. Плазма оқсиллари (асосан альбуминлар) билан боғланиши – тахминан 60% ни ташкил этади. Эритроцитларда летрозолнинг концентрацияси плазмадаги концентрациясининг тахминан 80% ни ташкил этади. Мувозанатли ҳолатда тахминий тақсимланиш ҳажми – ўртача 1,5-2 л/кг ни ташкил этади.\nПрепарат узоқ муддат қўлланганида организмда тўпланиши кузатилмайди.\nCYP3A4 ва CYP2A6 изоферментлари таъсирида аҳамиятли даражада метаболизмга учраб, фармакологик жиҳатдан нофаол карбинол бирикмасини ҳосил қилади.\nАсосан буйраклар орқали метаболитлар ҳолида, камроқ даражада эса ичак орқали чиқарилади. Ярим чиқарилиш даври (Т1/2) тахминан 48 соатни ташкил этади.\nЎртача даражадаги жигар етишмовчилигида (Чайльд-Пью таснифи бўйича В синфи) “концентрация-вақт” эгри чизиғи остидаги майдон (AUC) ни 37% га ошиши кузатилган, бироқ бундай кўтарилиш жигар фаолиятини бузилиши бўлмаган шахсларда кузатиладиган қийматлар диапазонида қолади. Жигар циррози бўлган беморларда ва оғир даражадаги жигар етишмовчилигида (Чайлд-Пью таснифи бўйича С синф) AUC 95% га ва Т1/2 187% га ошади.\nАёлларда постменопауза даврида сут безининг мусбат гормонал рецепторлари бўлган ракини эрта босқичларида, адъювант терапия сифатида.\nАёлларда постменопауза даврида сут бези ракининг эрта босқичларида тамоксифен билан стандарт адъювант терапия тугаганидан сўнг давомли адъювант даволаш сифатида.\nАёлларда постменопауза даврида сут безининг гормонга боғлиқ тарқоқ ракини биринчи қатор дори воситаси сифатида даволаш.\nАёлларда постменопауза даврида сут безининг, антиэстрогенлар билан даволаш фонида авж олиб борувчи тарқоқ ракини даволашда қўлланилади.\nТавсия этилган дозаси 2,5 мг ни ташкил этади, ҳар куни суткада 1 марта қабул қилинади. Даволаш узоқ вақт давом этади. Узайтирилган адъювант терапия сифатида, даволаш 5 йил (аммо 5 йилдан кўп эмас) мобайнида давом этиши керак.\nКасалликни авж олиб бориш белгилари пайдо бўлганида препаратни қабул қилишни тўхтатиш керак.\nКекса ёшдаги пациентларда препаратнинг дозасига тузатиш киритиш талаб этилмайди.\nЖигар ёки буйрак фаолиятини бузилишларида (креатинин клиренси минутига ≥10 мл) препаратнинг дозасига тузатиш киритиш талаб этилмайди, шундай бўлса ҳам, оғир даражадаги жигар етишмовчилиги (Чайлд-Пью таснифи бўйича С синф) ва оғир даражадаги буйрак етишмовчилиги бўлган пациент аёллар доимий кузатувда бўлишлари керак.\nНожўя реакциялар, улар қайд этилган тез-тезлигига қараб, қуйидаги градацияларга мувофиқ санаб ўтилган: жуда тез-тез (> 10%); тез-тез (> 1% ва < 10%); тез-тез эмас (≥ 0,1% ва < 1%); кам ҳолларда (> 0,01% ва < 0,1%); жуда кам ҳолларда (< 0,01%), шу жумладан айрим хабарлар.\nОвқат ҳазм қилиш тизими томонидан: тез-тез – кўнгил айниши, қусиш, диспепсия, қабзият, диарея, анорексия; тез-тез эмас – қоринда оғриқ, стоматит, оғизни қуриши, “жигар” ферментлари фаоллигини ошиши; жуда кам ҳолларда – гепатит.\nНерв тизими томонидан: тез-тез – бош оғриғи, бош айланиши, депрессия; тез-тез эмас – хавотирлик ҳисси, асабийлик, таъсирчанлик, уйқучанлик, уйқусизлик, хотирани ёмонлашиши, дизестезия, парестезия, гипестезия, таъм билишни бузилиши, бош мияда қон айланишини бузилиш ҳуружлари.\nҚон яратиш аъзолари томонидан: тез-тез эмас – лейкопения.\nЮрак қон-томир тизими томонидан: тез-тез эмас – юрак уришини ҳис этиш, тахикардия, юза ва чуқур веналар тромбози, артериал босимни ошиши, юрак-қон томир тизимининг ишемик бузилишлари (стенокардия, миокард инфаркти, юрак етишмовчилиги); кам ҳолларда – тромбоэмболия, ўпка артериялари эмболияси, артериялар тромбози, инсульт.\nНафас тизими томонидан: тез-тез эмас – ҳансираш, йўтал.\nТери ва тери ости ёғ клетчаткаси томонидан: тез-тез – алопеция, кучли терлаш, тери тошмаси (шу жумладан, эритематоз, макулопапулёз, везикуляр тошма, псориазсимон тошма); тез-тез эмас – терини қичишиши, терини қуриши, эшакеми; жуда кам ҳолларда – ангионевротик шиш, анафилактик реакциялар, Лайелл синдроми (токсик эпидермал некролиз), Стивенс-Джонсон синдроми (ҳавфли экссудатив эритема).\nСуяк-мушак тизими томонидан: жуда тез-тез – артралгия; тез-тез – миалгия, оссалгия, остеопороз, суякларни синиши; тез-тез эмас – артрит.\nСезги аъзолари томонидан: тез-тез эмас – катаракта, кўзларни таъсирланиши, кўришни ноаниқлиги, таъм билиш ҳиссини бузилиши.\nСийдик таносил тизими томонидан: тез-тез эмас – тез-тез сийиш, сийдик чиқариш йўлларининг инфекциялари, вагинал қон кетишлар, қиндан ажралмаларни ажралиши, қин шиллиқ қаватини қуриши, сут безида оғриқ.\nБошқалар: жуда тез-тез – “қизиб кетиш” ҳисси; тез-тез – кучли толиқиш, астения, лоҳаслик, периферик шишлар, тана вазнини ошиши, иштаҳани ошиши; тез-тез эмас – тана вазнини камайиши, гиперхолестеринемия, чанқоқлик, гипертермия, шиллиқ қаватларни қуриши, тарқоқ шишлар, ўсмалар жойлашган ўчоқларда оғриқ.\nЛетрозолга ёки препаратнинг ҳар қандай бошқа компонентига юқори сезувчанлик;\nРепродуктив давр учун хос бўлган эндокрин статус.\nКреатинин клиренси минутига 10 мл кам бўлган сурункали буйрак етишмовчилигида эҳтиёткорлик билан қўлланади.\nҲозирги вақтда летрозолни ўсмаларга қарши бошқа воситалар билан мажмуада қўллаш бўйича клиник тажрибалар мавжуд эмас. Летрозол ва тамоксифен суткада 20 мг дозада бир вақтда қўлланганида летрозолнинг плазмадаги концентрациясини 38% га камайиши кузатилган.\nЛетрозолни варфарин ва циметидин билан клиник аҳамиятли ўзаро таъсири кузатилмаган.\nЛетрозол CYP2A6 ва CYP2C19 изоферментларининг фаоллигини сусайтиради. Гарчи CYP2A6 изоферменти дори препаратларининг метаболизмида аҳамиятли роль ўйнамаслиги туфайли, метаболизмида CYP2A6 изоферменти иштирок этувчи дори препаратлар билан клиник аҳамиятли ўзаро таъсир кутилмайди. In vitro шароитларда ўтказилган тадқиқотлар, летрозол, мувозанатли концентрациялардан 100 марта юқори концентрацияларда қўлланганида, диазепамнинг (CYP2C19 изоферментининг субстрати) метаболизмини аҳамиятли сусайтирмаслигини кўрсатди. Шундай қилиб, метаболизмида CYP2C19 изоферменти иштирок этадиган дори препаратлари билан клиник жиҳатдан аҳамиятли ўзаро таъсир қилиш эҳтимоли кам. Шунга қарамай, летрозол ва асосан юқорида номи келтирилган изоферментлар иштирокида метаболизмга учрайдиган ва тор терапевтик диапазонига эга бўлган препаратлар бирга қўлланганида эҳтиёткорликка риоя қилиш керак.\nОғир даражадаги жигар етишмовчилиги бўлган пациент аёллар препарат билан даволаниш вақтида доимий кузатувда бўлишлари керак.\nПерименопауза ва эрта постменопауза даврларида ҳомиладорлик кузатилиши мумкинлигини инобатга олиб, препарат билан даволаниш вақтида аёллар барқарор постменопаузал гормонал даража аниқлангунича ишончли контрацепция усулларидан фойдаланишлари керак.\nПрепаратнинг, умумий ҳолсизлик ва бош айланиши каби баъзи ножўя самаралари автотранспортни ҳайдаш ва диққатни жамлаш ҳамда психомотор реакциялар тезлигини талаб этувчи потенциал ҳавфли фаолият турларини бажариш қобилиятига таъсир қилиши мумкин. Шу сабабли транспорт воситаларини бошқариш ва механизмлар билан ишлашда эҳтиёткорликка риоя қилиш керак.\nЛетрозолнинг дозасини ошириб юборилиши юзасидан айрим хабарлар мавжуд. Бунда дозани ошириб юборилишининг специфик симптомлари мавжуд эмас. Дозани ошириб юборилишини специфик даволаш усуллари маълумотлар чекланганлиги сабабли номаълум. Дозаси ошириб юборилганида қусишни чақириш ва симптоматик ҳамда тутиб турувчи даволашни ўтказиш тавсия этилади. Летрозол плазмадан гемодиализ ёрдамида чиқарилади.\nПлёнка қобиқ билан қопланган таблеткалар 2,5 мг.\n30 таблетка дори воситалари учун мўлжалланган полимер банкаларда.\nБанкадаги бўшлиқ гигроскопик тиббий пахта билан тўлдирилади.\nҲар бир банка давлат ва рус тилларидаги қўллаш бўйича йўриқномалари билан бирга картон қутига жойланади.\nҚуруқ, ёруғликдан ҳимояланган жойда 25оС дан юқори бўлмаган ҳароратда.


Фарзандини уйлантириш отанинг бурчими? | Бир пиёла чой\n← Бой берилган давр\nДаҳшат! Минскда қотил нотаниш аёлнинг бошини танасидан жудо этди →\nФарзандини уйлантириш отанинг бурчими?\n“Мeн бир дўстим билан тортишиб қолдим. У отаси уни уйлантиришдан воз кeчмоқчилигини айтди. Мeн эса “тўғри бу отанинг фарзи эмас дeб эшитгандим” дeдим. Ота-она ўз фарзандини уйлантириши фарзлиги тўғрими?”\n“Ота-она ўз фарзандини тўғри йўлга солиши, яъни Аллоҳ таолони танитиши, намозни таълим бериши фарз даражасидаги илмларни билдириб қўйиши фарздир. Уйланишига ёрдам бериши фазилат бўлиб, ҳеч қанақасига фарз эмас”.


ЎзА - Жиззах қўғирчоқ театрида “Кашмир қўшиғи” асари саҳналаштирилди\n07.11.2017 12:18 Чоп этиш версияси\nЖиззах вилояти қўғирчоқ театрида атоқли давлат арбоби ва ёзувчи Шароф Рашидов таваллудининг 100 йиллиги муносабати билан “Кашмир қўшиғи” асари саҳналаштирилди.\nШароф Рашидов қаламига мансуб “Кашмир қўшиғи” қиссаси табиатнинг жонланиши, ҳаётнинг курашдан иборат табиий ҳаракати маҳорат билан тасвирланган асарлардан биридир. Кўҳна ҳинд диёри афсонаси асосида яратилган асарда Кашмир ва Жамму халқларининг бой ўтмиши, юрт озодлиги ва мустақиллиги йўлидаги қаҳрамонона курашлари табиат тимсолларида акс эттирилган.\nТеатр ижодий жамоаси асардаги бу эзгу ғояларни қўғирчоқлар ҳаракати орқали ўзига хос бадиий талқин этиб, болалар қалбига етказишга ҳаракат қилди.\nЯнги саҳна асарининг тақдимот маросимида театр мутахассислари, адабиётшунослар, педагоглар иштирок этиб, унинг режиссураси ва ижроси ҳақида сўз юритди. Қисса мазмуни, эзгу ғояси унинг қаҳрамонлари – асаларилар шоҳи – Бамбур, гуллар маликаси – Наргиз, ёвуз, емирувчи куч – Бўрон, зироат зараркунандаси – Хоруд ўртасидаги кураш қўғирчоқлар орқали қизиқарли, болалар руҳий дунёсига мос талқин этилгани барчада катта таассурот қолдирди.\n– Атоқли адиб Шароф Рашидовнинг табиий ҳодисаларга башарий маъно бериб яратган ушбу асари саҳналаштирилгани театримиз жамоаси учун муҳим ижодий ютуқ бўлди, – дейди вилоят қўғирчоқ театри директори С.Лутфуллаев. – Ишимизга асосий баҳони жажжи томошабинлар беради. Театрнинг ёш томошабинлар ҳузурига гастроль сафарларини ушбу янги асар билан бошлашни режалаштирганмиз.


Sangzor.uz - Инновацион ахборот портали » Страница 52\n6 ойлик боласини каналга улоқтирган Жамила 15 йилга қамалди: сабаб нима эди?\nЗафарободда вилоят ҳокимининг сайёр қабул жараёни кетяпти. Ҳар доимгидек, ДХА Жиззах вилоят бошқармаси вакиллари билан биргаликда туман ДХМ ходимлари ҳам бор. Сайёр автобус, “Дамас” автомошиналари\n05-09-2019, 11:550Кўрилди: 481 Admin\nХалқ таълими вазирлиги «Ўзавтосаноат» АЖ томонидан тақдим этилган акцияга кўра, ўқитувчиларнинг кредит асосида машина харид қилиш эҳтиёжини ўрганмоқда. Бу ҳақда «Togri.uz» хабар берди.\n05-09-2019, 11:530Кўрилди: 267 Admin\nПрезидент фармони билан Ўзбекистон ёшлар иттифоқи Марказий Кенгаши раисининг биринчи ўринбосари лавозимда ишлаб келган Алишер Саъдуллаев Президентнинг ёшлар, фан, таълим, соғлиқни сақлаш ва спорт масалалари бўйича маслаҳатчисининг биринчи ўринбосари этиб тайинланиб, Ўзбекистон ёшлар иттифоқи Марказий Кенгаши раиси вазифасини вақтинча бажариш юкланганди.\n05-09-2019, 11:510Кўрилди: 201 Admin\nТаълим одамларнинг ишга жойлашишида кўмаклашувчи асосий восита. У ишга жойлашув инфраструктурасида фойдаланиладиган қурилиш блокига ўхшайди. Ишга жойлашиш эса, ўз навбатида, шахсга молиявий жиҳатдан мустақил бўлиш ва иқтисодий жараёнларда фаол иштирок этиш имконини берувчи кучдир.\n05-09-2019, 11:420Кўрилди: 380 Admin\n04-09-2019, 17:200Кўрилди: 244 Admin\n04-09-2019, 17:120Кўрилди: 242 User\n04-09-2019, 17:120Кўрилди: 258 Admin\nЖорий йилнинг 22 август куни Сирдарё вилоятида илк маротаба Халқаро инвестиция форуми бўлиб ўтган эди.\n04-09-2019, 16:200Кўрилди: 1 732 User\n«Сўғдиёна» жамоаси иккинчи даврани кўтаринки руҳда ўтказаётгани учун эндиликда уларда бронза учун курашиш имконияти ҳам пайдо бўлди.\n04-09-2019, 16:180Кўрилди: 118 User\nФутбол бўйича ЖЧ—2022 иккинчи саралаш босқичи 1-туридан ўрин олган Фаластин — Ўзбекистон учрашувини хитойлик ҳакамлар гуруҳи бошқариб боради.\n04-09-2019, 15:490Кўрилди: 175 User\nЖиззах вилояти ҳокими Эргаш Салиев Жиззах шаҳридаги Ҳ.Олимжон ва Зулфия номидаги она тили ва адабиёт фанини чуқурлаштириб ўқитишга ихтисослаштирилган мактаб-интернатидаги “Билимлар куни” тадбирида иштирок этди. Бу ҳақда вилоят ҳокимлиги Ахборот хизмати хабар бермоқда.\nАввалги1 ... 48 49 50 51 52 53 54 55 56 ... 167Кейинги\nГризманнинг «Барселона»га ўтиши «Реал Соседад»га катта фойда келтирди\nҚонун бўйича тез ёрдам қанча вақтда етиб келиши керак?


CИРДАРЁ – “Гўзаллик салонимни бузиб, бадалига “қизил линия”дан ер ажратишди”\nОҚОЛТИН. “Мен – Рўзихол Назарова, Сирдарё вилояти Оқолтин тумани Сардоба шаҳарчаси Кўркам диёр маҳалласида яшайман. Ҳокимият Собир Раҳимов кўчасида жойлашган гўзаллик салонимни товон пули тўламасдан бузиб ташлади. Бадалига эса “қизил линия”дан ер беришди. У ерни аввал ҳам бериб, кейин қайтариб олишганди.\nЁлғиз онаман. Моддий ёрдам ёки алимент олмайман. Ота-онам қарамоғида 3 фарзандим билан яшайман. Гўзаллик салони асосий тирикчилик манбамиз эди. Президентимизга икки марта ариза ёздим, аммо натижа бўлмади. Мутасаддилардан ёрдам сўрайман”.


Ўн ойда 835 кишига Ўзбекистон ватандошлиги берилди\n22 сентябр 2018, Тошкент вақти: 12:12\nПрезидент фармони билан 2016 йил декабридан то шу кунгача 835 кишига Ўзбекистон ватандошлиги берилди. Бу ҳақда "Газета. уз" нашри Ички ишлар вазирлиги Миграция ва фуқароликни расмийлаштириш бош бошқармаси бошлиғи ўринбосари Улуғбек Тошхўжаевга таянган ҳолда 21 сентябрь куни хабар берди.\n"Газета. уз"нинг ёзишича, 2016 йилнинг декабридан бери президент Мирзиёевнинг ватандошлиги йўқ шахсларга Ўзбекистон ватандошлигини бериш бўйича 7та фармони эълон қилинган.\nУлуғбек Тошхўжаев1991 йилдан 2007 йилгача Ўзбекистонда ватандошлиги бўлмаган фақат 482 нафар одамга ватандошлик берилганини таъкидлаган. 2007 йилдан сўнг эса ватандошлик сўраганларнинг мурожаатлари эътиборсиз қолиб келган.\nХабарда айтилишича, 2017 йил бошидан бери Мирзиёевнинг 8 фармони билан Ўзбекистон ватандошлигидан чиқиш бўйича даъволар қондирилган. Аммо хабарда ватандошликдан чиққанларнинг умумий сони ҳақида маълумот берилмади.


Севимли мевангиз феълингизни аниқлайди! Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Севимли мевангиз феълингизни аниқлайди! 11:50, 24 ноябрь\tГоҳида қаршимиздаги инсон билан мулоқотга киришиш учун унинг феъл-атворини билолмай ҳалак бўламиз. Бунинг ечими жудда оддий! Аслида кишининг ҳар бир хатти-ҳаракати орқали унинг табиатан қандайлиги борасида хулосалар чиқариш мумкин. Бугун тавсия этадиган тажрибамизни ҳеч синаб кўрмаганингиз шубҳасиз. Қайси мевани хуш кўришга қараб, феъл-атвор хусусида тасаввурга эга бўлиш ҳам мумкин экан...\n1. Тасаввур қилинг, десерт ўрнида ширинлик эмас, мевалар таклиф этишди. Улардан фақат биттасинигина танлашингиз керак!\n2. Танладингизми? Нега айнан шу мева, бошқаси эмас, ҳеч ўйлаб кўрдингизми? Сабаби, бу танловингиз феълингиз натижасидир. Сўзимиз қанчалик рост эканига ўзингиз ишонч ҳосил қилинг!\n— Сабр ва ирода — асосий фазилатингиз! Ҳар бир ишни “етти ўлчаб, бир кес” мақолига таяниб амалга оширасиз. Қийин вазифалар сизни чўчитмайди. Журъатсиз ва тортинчоқлигингизга қарамай, ҳар қандай вазиятда сизга ишонса бўладиган ҳақиқий дўстсиз. Юрагингизни борича ишониб топшириш учун бутун умрлик ҳамроҳингизни жуда синчковлик билан танлайсиз. Доимо исталган низоли вазиятдан оқилона чиқиш тарафдорисиз.\n— Ташқи таъсирларга берилувчан, очиқкўнгилсиз. Балки жуда яхиш ташкилотчи эмасдирсиз, бироқ одамларнинг эътиборини қозона олишингиз ва ишларингиз унумли битишига кўра жамоага ажойиб етакчи бўла оласиз. Экстремал шароитларда ўзингизни йўқотмай, вазиятга муносиб жавоб қайтариш хусусиятига эгасиз. Саёҳатларни хуш кўрасиз. Севимли инсонингиз олдида бетакрор жозиба соҳибасига айланасиз! Ҳаётга бўлган чанқоқлик сизни атрофдагилардан кескин фарқлаб туради.\n— Юмшоқ табиат, назокатли, меҳрибон инсонсиз. Ҳаддан зиёд тортинчоқ бўлганингиз сабаб ўзингизга бўлган ишонч етишмайди. Атрофдагилар эса бу феълингиздан “нозик нуқтангиз”ни босган ҳолда ўз фойдаси йўлида фойдаланишади. Танловингизга мос келган инсонни ютуқ ва камчиликлари билан қабул қилиб, бутун борлиғингиз билан севасиз! Инсонларни борича қабул қила олиш қобилиятингиз борлиги учун оилангиз бахтга тўла бўлади.\n— Жуда тез идрок ва шунга мос хатти-ҳаракат қиладиганлар тоифасидансиз. Карьерангиз борасида кескин қарорлар қабул қилишга одатлангасиз, агар бу фойда берса албатта! Юқори даражадаги ташкилотчилик қобилиятига эгасиз ва ҳеч қандай катта ҳажмли иш сизни чўчитолмайди. Атрофдагилар билан муносабатда очиқкўнгил, ростгўй ва ўзингизга ишончингиз баланд. Одамлар билан дўстлашиб кетишингиз осон эмас, бироқ бутун умрлик содиқ дўстларга эгасиз! Муносабатларда камдан кам ҳоллардагина илк қадамни ташлайсиз. Одатда ҳамкорларингиз бенуқсонлигингизга ҳавас қилишади, ҳиссиётларингизни совуққонлик билан баён қилишингиздан эса ҳайратланишади.\n— Жуда жиддий, мулоҳазакор ва кузатувчансиз. Ўзингизга мос улфат, дўст танлашда жуда инжиқсиз. Исталган йиғинларда доим асосий ролда бўлишни истайсиз, айниқса, бу иш борасида! Ҳаёт йўлида сизга ақлли инсон танловида тўхталасиз, гарчи ҳиссиётлар муҳимлигини билсангиз ҳам. Чунки бу сиз учун ҳеч қандай аҳамиятга эга эмас.\n— Ҳаётингиз у қадар ҳам тотли эмас. Юқори чўққиларга чиқиш ва қулаш нима эканин жуда яхши биласиз. Тасаввурларингиз жонли бўлгани учун ҳам ижодий машғулотларни ҳуш кўрасиз. Жуда самимий ва садоқатли умр йўлдош бўласиз, бироқ қалбингиздагиларни борича сўзга кўчиришингиз осон кечмайди. Уй, бу — сизнинг ҳотиржамлик масканингиз! Севимли кишингиз ва яқинларингизнинг меҳр тўла тафтларини ҳис этиб туришдан ортиқроқ бахт йўқлигига аминсиз!\n— Қийин вазиятларда суянчиқ бўлоладиган инсонсиз. Қарорингиз қатъийлиги учун таъсир ўтказиб бўлмайди. Ёқтирадиган ва ёқтирмайдиган нарсаларингиз хусусида аниқ тасаввурга эгасиз. Ҳамма нарсани назоратда тутишга одатлангансиз. Кучли эканингизга қарамай суюмлигингиз ёнида мушук боласидек бўлиб қоласиз. Умрингиз сўнгига қадар муҳаббати сўнмайдиганлардансиз!\n— Мулойим, лекин тез ёниб, тез ўчадиган одамсиз. Ҳар бир нарсада гўзалликни кўра оласиз. Меҳрингиз ва киришимлилигингиз сабаб доим эътибор ва эътирофдасиз. Ҳаётга бўлган қизиқишингиз туфайли либос танлаш жараёнидан тортиб то кундалик бажарадиган машғулотларингизгача, қисқаси, ҳар бир қилаётган ишингиздан завқ олишни биласиз. Умр йўлдошингизга қўядиган биргина талабингиз — унга тортиқ этадиган ҳар бир нарсадан завқлана олиш санъати.\n— Муросали, тўғрисўз ва очиқкўнгилсиз. Дўст ва яқинлар билан муносабатларни қадрлаганингиз учун ҳам кечиримлисиз. Омадингизнинг асосий сабаби — мустақил ва иззат-нафсли эканингиз. Самимий ва вафодор умр йўлдош бўласиз. Нок\n— Бирор ғоя билан “ёнганингизда” ишга бор вужудингиз билан киришасиз. Уни якунига етказиш учун сизда изчиллик етишмайди. Саъй-ҳаракатларингиз натижасини мунтазам кўриб боришингиз шарт. Ақлингизни зўриқтириш ва баісга киришишни яхши кўрасиз. Табиатан асабий, тиниб-тинчимайдигансиз. Турмуш ўртоқ танлашингиз осон кечади, муносабатларни мустаҳкамлаш учун анчайин тер тўкишингизга тўғри келади. Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Аёл


Бошқарма бошлиғи -Абдуллаев Тўлқинали Усмонович\nМанзил: Наманган шаҳри, Уйчи кўчаси 316 уй,Наманган давлат университети\nПочта Индекси: 160136\nТелефон: (369) 227-06-45\nФакс:(369) 227-01-44, (369) 227-07-61\n-Ўқув-услубий бошқарма университетнинг ўқув, ўқув-услубий ишлар бўйича маъмурий тармоғи бўлиб, Кадрлар тайёрлаш Миллий дастури талабларига мувофиқ бакалавриат таълим йўналишлари ва магистратура мутахассисликларининг ДТС, ўқув режалари, фан дастурларида белгиланган ўқув ва услубий ишларни факултетлар ва кафедраларда бажарилишини бошқаради ва таъминлайди. Бошқарма ўқув жараёнини ташкил этишнинг илмий асосланган усулларидан фойдаланади ва ўз фаолиятини профессор-ўқитувчилар педагогиc маҳоратини оширишга, уларнинг илғор педагогик технологияларни қўллаган ҳолда ўқув машғулотларини олиб боришларини таъминлашга қаратади.\n-Бошқарма ректорнинг ўқув ишлари бўйича ўринбосарнинг бевосита раҳбарлигида ишлаб, қуйидагиларни амалга оширади:\n-бошқарув органларининг ўқув жараёнини ташкил қилиш, амалга ошириш ва уни такомиллаштиришга оид ҳужжатлари, бу ҳақда университет илмий кенгаши қарори ва ректор буйруқларининг бажарилишини амалга оширади;\n-бакалавриат таълим йўналишлари ва магистратура мутахассисликларининг ДТС, ўқув режалари ва фан дастурлари талаблари асосида ишлаб чиқилган ўқув-услубий ҳужжатларни факултет ва кафедраларда ўқув жараёнига тадбиқ этилишини ташкил қилади;\n-кафедралар бўйича соат фондини тақсимлайди, ўқитувчиларга ўқув юкламаларининг мутаносиб белгиланишини ва бажарилишини назорат қилади;\n-кафедралар бўйича профессор-ўқитувчилар штатлар сонини, штатлар жадвали ва ўқув юкламалари асосида белгилайди;\n-ўқув жараёнининг жадвалини тузади ва факултетлар томонидан тўғри бажарилаётганини назорат қилади;\n-факултетларда дарс жадвалларининг тузилиши ва бажарилишини таъминлайди;\n-ўқув режалари ва фанларнинг намунавий ҳамда ишчи ўқув режаларини қайта кўриб чиқиш ва такомиллаштириш ишларини ташкил қилади, улар бўйича университет Илмий ва Илмий-методик кенгашига масала тайёрлайди;\n-илғор педагогик технологиялар бўйича конференсиялар, семинарлар, очиқ дарслар ўтказишни ташкил қилади, шу мақсадда йирик олимлар ва мутахассисларни таклиф қилиш бўйича тадбирлар ишлаб чиқади, илғор педагогик тажрибаларни оммалаштириш ишларини олиб боради;\n-профессор-ўқитувчилар шахсий иш режаларидаги барча фаолият турларини бажарилишини назорат қилади;\n-белгиланган муддатларда кадрлар, ички назорат ва мониторинг бўлими билан ҳамкорликда ўқув-ёрдамчи ходимлар аттестатсиясини ўтказади;\n-кафедралар томонидан мустақил иш топшириқлари ва назорат ишлари тўпламини ўз вақтида талабаларга етказилиши ҳамда уларнинг бажарилиш муддатларига риоя қилинаётгани, деканатлар томонидан рейтинг натижаларини таҳлил қилиб борилаётганлигини назорат қилади;\n-талабалар курс лойиҳаси (иши), биттирув малакавий иши, магистрлик диссертатсиялари мавзуларининг долзарблиги, бажарилиш сифати ва бу ҳақидаги кафедра ҳужжатларининг тўғри расмийлаштирилаётганлигини ички назорат ва мониторинг бўлими билан ҳамкорликда назорат қилиб боради;\n-қишки ва ёзги рейтинг баҳолаш натижаларини таҳлил қилади, Илмий кенгашга масала тайёрлайди ва белгиланган муддатларда Вазирликка ҳисобот топширишни таъминлайди;\n-талабаларнинг ўқув адабиётлари билан таъминланиш ҳолатини ўрганиб боради ва таклифлар киритади;\n-електрон ўқув-методик комплекси ишида фаол иштирок этади, ундан профессор-ўқитувчилар ва талабаларнинг унумли фойдаланишини ташкил қилади;\n-талабаларнинг дарсларга қатнашишини ўрганади, таҳлил қилади ва таклифлар киритади;\n-талабаларнинг мустақил иши бўйича ўқув-методик материалларнинг тайёрланиши ва улардан талабаларнинг унумли фойдаланишини ташкил қилади;\n-назорат ишларининг белгиланган тартиб асосида бажарилиши ва уларга ёзилган тақризларнинг сифатини текшириб боради;\n-кафедраларнинг моддий-техник базасини такомиллаштириш, лаборатория ва амалий машғулотлар ўтказишда жиҳозлардан фойдаланиш самарадорлигини ошириш бўйича таклифлар киритади;\n-кафедраларнинг янги ўқув жиҳозларига бўлган эҳтиёжларини ўрганади ва ҳар йили январ ойининг биринчи ярмида университет бўйича жамланган талабномаларни ректорликка тақдим қилади;\n-компютерлардан фойдаланиш самарадорлигини таҳлил қилади ва бу соҳада камчиликларни бартараф қилиш бўйича таклифлар киритади;\n-ўқув хоналари фондидан самарали фойдаланишни мунтазам равишда ўрганиб, аниқланган камчиликларни бартараф қилиш бўйича таклифлар киритади;\n-ўқув жараёнини такомиллаштириш ишларини ташкил қилади, университет Илмий ва Илмий методик кенгашларига улар бўйича масалалар тайёрлайди;\n-талабаларнинг ўқув сафари хужжатларини расмийлаштиришга ёрдам беради;\n-ўқув жараёнини бошқаришни компютерлаштиришга оид тадбирларни амалга оширади;\n-педагогик ишлаб чиқариш амалиётини ташкил этади ва уни такомиллаштириш бўйича тавсиялар тайёрлайди;\n-факултетлар ва кафедраларнинг халқ таълими, бошқа Олий ўқув юртлари билан ҳамкорлигини ташкил этади;\n-ўқув-услубий бошқарма ходимларига раҳбарлик қилади ва уларнинг лавозим йўриқномалари асосида ишлашларини таъминлайди.\nБошқарма ходимлари таркиби:\nҲозирги кунда Ўқув-услубий бошқармада 15 нафар ходим иш юритиб келмоқда.\n1.Абдуллаев Тўлқинали Усмонович-бошқарма бошлиғи\n2.Акилова Мунаввар Акбаровна- бошқарма инспектори\n3.Туробов Ҳотамжон Ҳусанбоевич-бошқарма услубчиси\n4.Муҳамматова Муҳайё Анорбаевна- бошқарма услубчиси\n5.Қурбонов Маҳмуджон Ҳусанбой ўғли- бошқарма услубчиси\n6. Ортиқов Ёсинбек Абдулбокиевич- бошқарма диспетчери\n7.Усмонова Гулёра Аҳмаджон қизи-бошқарма диспетчери\n8.Шарипова Дилором Тохиржоновна– инспектор\n9.Обидова Маҳфуза Адашалиевна-назоратчи\n10.Абдуллаева Малика Сотиволдиевна-назортчи\n11.Асадова Умида Алқаровна - инспектор\n12.Eрмирзаева Гулноза Рахимберди қизи- назортчи\n13.Абдуллаев Жалолиддин- назортчи\n14.Болтабоев Ғайбулло Хайдаралиевич- назортчи\n15.Мақсудова НодираАлижоновна- бошқарма услубчиси


Москвада март ойида совуқ ҳаво сақланиб қолиши башорат қилинди\n15:43 / 14.03.2016\nРоссия пойтахти Москва шаҳрида иқлим барқарор бўлади, лекин ой охиригача иссиқ кунлар кузатилмайди. Бу ҳақда "Фобос" метеорология маркази мутахассиси Евгений Тишковец «Русской службы новостей» телеканали эфири орқали маълум қилган.\nУ аҳолини иссиқроқ кийинишга чақирган ва олдинда шимол шамоллари кутиб турганидан огоҳлантирган.\n"Биз Россияда яшаймиз. Бу дунёдаги энг совуқ ўлка. Март ойи биз учун баҳор ойи эмас. Ҳарорат пасаяди", деган у.\nҚайд этилишича, ойнинг қолган кунларда Россия пойтахтидаги совуқ ҳарорат даражаси фақат Улан-Батор (Мўғилистон) ва Остона (Қозоғистон) шаҳарларидагидан ортда қолади. 27 март куни эса шаҳарда илиқ кунлар бошланиши айтилган.\nЕвгений Тишковецнинг айтишича, ҳозирда Москвада "Арктикадан келган совуқ масса" тўпланган. Жорий ҳафтанинг иккинчи ярмида қор бўронлари кузатилиши мумкин.\nҲафта охирида Москвада кучли шамол ва бўронлар юз бериб, кечалар музлаш кузатилади.


Судга қачон мурожаат қилиш керак ?\n29 Май 2018 14:00 866\nЎзбекистон Республикаси Конституцияси асосий тамойилларидан бири Конституция ва қонунларнинг устуворлигини таьминлашдир. Мазкур жараёнда қонунийликни таьминлаш барча ҳуқуқий нормаларни бажариш, қонун бузилишининг олдини олиш, қонунни бузган кишиларга нисбатан тегишли жавобгарлик чораларини, яъни интизомий, маьмурий, фуқаролик ва жиноий жазони қўллаш тарзида амалга оширилади.\nҚонунийликнинг бузилиши фуқаронинг ҳуқуқ ва эркинликларига таьсир кўрсатганда бузилган ҳуқуқни ҳимоя қилиш ва тиклаш давлатнинг ваколатларига тааллуқли хисобланади. Фуқароларнинг ўз ҳуқуқларини тиклаш ва ҳимоя қилиш юзасидан судга мурожаат қилишлари ушбу жараёнда самарали восита бўлади.\nФуқароларнинг ўз ҳуқуқларини суд орқали ҳимоя қилиш эхтиёжининг ортиб бориши жамиятда ҳуқуқий маданият юксалиб боришининг асосий белгиларидан бири бўлиб, фуқароларнинг қонунларга ҳурмат ва итоаткорлик руҳида тарбияланишида зарурий омил хисобланади. Фуқаролар ўз ҳуқуқ ва эркинликлари ҳимоясига эҳтиёж туғилганда турли восита ва кучларни инкор этган холда судга мурожаат қилишлари қонуний йўл ҳисобланади.\nШу билан бирга ҳар доим ҳам судга мурожаат қилиш ҳуқуқини суистеъмол қилмаслик, асоссиз талаблар билан судга мурожаат қилишдан воз кечиш лозим. Суд амалиётининг таҳлили фуқаролар мурожаатларининг барчаси хам асосли эмаслигини кўрсатди.\nСудга қилинган мурожаатларнинг асослилиги кўп жиҳатдан фуқаронинг ҳуқуқий маданият даражасига боғлиқ.\nСудга асоссиз талаблар билан мурожаат қилиш ушбу талабларнинг рад қилинишига, мурожаатнинг қониқарсиз якун топишига, ортиқча вақт ва куч сарф қилинишига, суд харажатлари кўринишида моддий зарар кўришга олиб келади.\nФуқаролик-процессуал қонунчилигида ишни судда кўриш билан боғлиқ харажатлар назарда тутилган бўлиб, ушбу харажатлар тарафларнинг зиммасига юкланади. Айрим тоифадаги аризалар бўйича тарафлар суднинг ҳал қилув қарори билан аниқланадиган холатни муқобил тарзда, маьмурий тартибда белгилашлари мумкин бўлса-да, ўзаро келишувга эриша олмаганликлари ёки муросага бориш истагининг йўқлиги сабабли судга мурожаат қилишни лозим топишади. Лекин фуқароларнинг ушбу қарори хар доим ҳам тўғри бўлмайди.\nЯьни мол-мулкни бўлиб, улушларини белгилашнинг маьмурий тартиби ҳам мавжуд бўлиб, эр-хотинниг умумий мол-мулкидаги улушга бўлган мулк ҳуқуқи тўғрисида гувоҳнома уларнинг ёзма аризасига асосан нотариал тартибда берилиши мумкин. Бундай гувоҳномани берганлик учун давлат божи миқдори энг кам ойлик иш ҳақининг 10 фоизини ташкил етади. Эр-хотиннинг мол-мулкдаги улушларини белгилаш ҳақидаги қарори қатъий бўлгани ҳолда, ушбу жараённи расмийлаштиришда тарафларнинг муросага келишлари мазкур муносабатнинг судсиз, муқобил тарзда нотариал идора орқали ҳам қисқа муддатда, ҳам кам маблағ сарфлаган ҳолда ҳал қилинишига имкон беради.\nФуқаролик-процессуал қонунчилигида мувофиқ, ишни кўриш натижасига кўра ҳал қилув қарори қайси тарафнинг фойдасига чиқарилган бўлса, суд шу тарафга иккинчи тарафдан, гарчи бу тараф давлат даромадига тушадиган суд харажатларини тўлашдан озод этилган бўлса-да, иш бўйича қилинган ҳамма харажатларни ундириб беради.\nХулоса қилиб шуни таькидламоқчиманки, юқоридагиларни инобатга олиб авваламбор фуқаролар низоларни ҳал этишда бир бирлари билан келишган ҳолда ҳал этишлари лозим.\nАгарда бундай келишув бўлмаса судга мурожаат этиш энг охирги чора сифатида қўлланилиши мумкин.\nМелиханова Маърифат Кадирхановна,\nФуқаролик ишлари бўйича Наманган\nтуманлараро судининг судьяси\n2016-12-16 09:29:49 2315\nЎзбек-Қозоқ чегарасида дала ишлари қачон ўтказилади?\n2017-03-04 23:35:14 1289\nПол Маккартни Sony компаниясини судга берди\n2017-01-19 10:57:19 954\n2017-02-28 15:38:08 1282\n2017-02-25 14:14:24 3283


Энергетика вазири МАГАТЭ делегацияси билан музокара ўтказди\n20:39 / 13.10.2020\n12 октябрь куни Ўзбекистон энергетика вазири Алишер Султонов МАГАТЭ бош директори ўринбосари ва Кафолатлар департаменти раҳбари Массимо Апаро бошчилигидаги делегация билан музокаралар ўтказди.\nВазирлик матбуот хизмати хабарида қайд этилишича, томонлар Ўзбекистон ва Атом энергетикаси бўйича халқаро агентлик ўртасидаги ҳамкорликни янада ривожлантириш масалаларини муҳокама қилди.\n“Жаноб Апаро хавфсизлик масалалари бўйича МАГАТЭ ва Ўзбекистон ўртасида ўзаро самарали алоқалар мавжудлигини ва ядровий дастурни ишлаб чиқиш тўғрисида қарор қабул қилинишини ҳисобга олган ҳолда, мамлакатнинг мажбуриятлари янада ошишини таъкидлади ва бунинг учун семинарлар ташкил этиш ва кадрлар тайёрлаш орқали тўлиқ ҳамкорликка тайёрлигини билдирди. МАГАТЭ ва Ўзбекистон ўртасида ўзаро яқин ҳамкорликни кенгайтириш зарурлиги алоҳида қайд этилди.\nМАГАТЭ делегацияси Ўзбекистоннинг ядро технологияларини ривожлантириш борасидаги сиёсатини ҳар томонлама қўллаб-қувватлашга тайёрлигига ишонч билдириб, бу йўналишда амалга оширилаётган чора-тадбирлар ва қадамларни алоҳида таъкидлади”, дейилади хабарда.\n«Биз МАГАТЭ билан йўлга қўйилган ҳамкорлик муносабатларини юксак қадрлаймиз ва уни келгусида янада кенгайтириш ниятидамиз», - дея таъкидлади учрашув чоғида Алишер Султонов.\nШунингдек, Ўзбекистон мамлакатда ядро энергияси бўйича миллий дастурни ишга тушириш билан барча халқаро мажбуриятларни бажаришга интилаётгани қайд этилди.\nТошкентга ташриф асносида МАГАТЭ делегацияси, шунингдек Ўзбекистон Республикаси Фанлар академияси Ядро физикаси институтида бўлди, Фанлар академияси президенти Беҳзод Йўлдошев билан учрашув ўтказди. Саноат хавфсизлиги давлат қўмитаси раиси Бахтиёр Ғуломов билан музокаралар ўтказилиб, ядро материаллари кафолатлари масалалари муҳокама қилинди.\n2019 йил август ойида Ўзбекистонда МАГАТЭ билан ҳамкорликнинг 25 йиллиги кенг нишонланди. Мазкур ҳамкорлик 2018 йилда Ўзбекистонда атом энергиясидан фойдаланиш ва Атом энергетикасини ривожлантириш агентлиги (“Ўзатом”) ташкил этилганидан буён янги босқичга кўтарилди.\n18:32 / 25.07.2019\nМАГАТЭни руминиялик мутахассис вақтинча бошқаради\nЎзбекистон делегацияси МАГАТЭ семинарида иштирок этади\n07:59 / 25.12.2018\nЎзбекистоннинг Австриядаги элчиси ХАЭА бош директори билан учрашди\nЎзбекистон АЭС қурилишида МАГАТЭ тавсияларига риоя қилинишини билдирди


Президент Қорақалпоғистоннинг энг чекка ҳудудида қорақалпоғистонлик фаоллар билан мулоқот қилди – Қорақалпоғистон Республикаси Қишлоқ хўжалиги вазирлиги\nПрезидент Шавкат Мирзиёев Мўйноқ туманидаги маданият марказида қорақалпоғистонлик фаоллар билан мулоқот қилди.Бу ҳақда Президент матбуот хизмати маълумот бермоқда.\n– Сизлар билан биргаликда катта ҳаракат бошладик. Ҳар бир ҳудуднинг дардини билайлик, ҳар бир инсоннинг ичига кирайлик, эртанги кунга ишончини уйғотайлик деб чуқур ислоҳотларни амалга оширяпмиз. Одамлар эртага эмас, олис келажакда эмас, бугун яхши яшаши керак, – деди Президент.\n– Катта иморатлар, замонавий техникалар билан мақтаниш керак эмас. Ақлли, билимли, фидойи фарзандларни тарбияласак ва улар Ватанга хизмат қилса, энг катта бойлик, бахт мана шу, – деди давлат раҳбари.


Пойтахтимизда Тадбиркорлар ва ишбилармонлар ҳаракати – Ўзбекистон Либерал-демократик партиясининг съезди бўлиб ўтди.\nЎзЛиДеП сиёсий кенгаши ижроия қўмитаси раиси С.Турдиев, Олий Мажлис Қонунчилик палатасидаги партия фракцияси раҳбари Б.Ёқубов ва бошқалар ҳисобот даврида партиянинг 2009 йилги сайловолди дастури ижросини таъминлашда асосий эътибор мамлакатимизда демократик ҳуқуқий давлат ва кучли фуқаролик жамияти барпо этиш жараёнларини ҳуқуқий жиҳатдан янада такомиллаштириш ва электорат манфаатларини ҳимоя қилишга қаратилганини таъкидлади.\nБу жараёнда хусусий мулк ҳимоясини кучайтириш, жойларда кичик бизнес ва хусусий тадбиркорлик, фермерлик ҳаракати ва кўп тармоқли фермер хўжаликларини ривожлантириш, қишлоққа саноатни олиб кириш, фермерлар етиштираётган маҳсулотларни экспорт қилиш – доимий эътиборда.\nКейинги йилларда мамлакатимизда кичик бизнес ва хусусий тадбиркорликнинг ялпи ички маҳсулотдаги улуши 55,8, саноатдаги улуши 31,1, ўзлаштирилган инвестициялар 33,2 фоизга ўсди. Иш билан таъминлаган аҳолининг 76,5 фоизи хусусий сектор ҳиссасига тўғри келмоқда. Кўп тармоқли фермер хўжаликларини ташкил этиш ҳисобига 650 мингдан ортиқ янги иш ўрни яратилди.\nЎтган даврда маҳаллий Кенгашлардаги депутатлик гуруҳлари томонидан 1672 марта ижро ҳокимияти тузилмалари мутасаддиларининг эшитувлари ташкил этилди. Доимий комиссияларга киритилган 280 дан ортиқ таклифлар бўйича тегишли қарорлар қабул қилинди.\nАйни пайтда партия томонидан давлат бошқаруви, ижтимоий-гуманитар, маънавий соҳалар, интеллектуал ривожланиш йўналишларида ўндан ортиқ лойиҳа ҳаётга самарали татбиқ этилмоқда. Ушбу лойиҳаларда асосий эътибор аёллар ва ёшларнинг ижтимоий-сиёсий фаоллигини янада ошириш, уларни тадбиркорлик фаолиятига кенг жалб этиш каби масалаларга қаратилган. Мисол учун, “Мулкдор оила” лойиҳаси доирасида 1760 иштирокчининг 28,5 миллиард сўмлик бизнес режалари молиялаштирилди. “Ишбилармон талаба”, “Парламентда менинг ўрним”, “Агар депутат бўлсам...”, “Диплом билан бизнесга” каби лойиҳаларда иштирок этган 874 минг нафарга яқин ёшнинг ижтимоий-сиёсий, ҳуқуқий, иқтисодий билимлари оширилди.\nПартиянинг Олий Мажлис Қонунчилик палатасидаги фракцияси электорат манфаатларидан келиб чиқиб, қонун лойиҳаларига таклифлар бериш, назорат-таҳлил фаолиятини амалга ошириш имкониятларидан кенг фойдаланмоқда. Жумладан, фракция ўтган даврда тадбиркорлик фаолияти соҳасидаги рухсат бериш тартиб-таомилларини қисқартириш ва мулкдорлар ҳуқуқларининг кафолатлари тўғрисидаги қатор қонун ҳужжатларининг қабул қилинишида ташаббускор бўлди.\nЙиғилишда партиянинг ўтган 5 йиллик фаолияти сарҳисоб қилиниб, истиқболдаги режалар белгилаб олинди. Мамлакатимиз ҳаётида муҳим ижтимоий-сиёсий воқеа ҳисобланган бўлажак сайловларга тайёргарлик кўриш бўйича масалалар атрофлича кўриб чиқилди. Муҳокама қилинган масалалар юзасидан тегишли қарорлар қабул қилинди.


ЎзА - Энг катта муаммо – миллий манфаатларни ҳимоя қилишдаги оқсоқлик\n13.06.2019 20:14:41 Чоп этиш версияси\nЭнг катта муаммо – миллий манфаатларни ҳимоя қилишдаги оқсоқлик\nЎзбекистон Журналистика ва оммавий коммуникациялар университетида Ўзбекистон Журналистлари ижодий уюшмаси қошидаги Ёш журналистлар кенгашининг "Матбуотда "устоз-шогирд” анъанаси: ютуқ ва муаммолар, назария ва амалиёт бирлиги” мавзусида давра суҳбати ўтказилди.\nУнда сўзга чиққанлар малакали ва замонавий билим ҳамда технологияларни, хорижий тилларни яхши эгаллаган журналистларни тайёрлаш давлат сиёсати даражасига кўтарилаётгани, соҳада назария ва амалиёт бирлигига эътибор қаратиш лозимлигини таъкидлади.\n– Ўзбекистон Журналистлари ижодий уюшмаси қошида тўққизта кенгаш бўлиб, улардан бири Ёш журналистлар кенгашидир, – дейди “Ёшлар овози” ва “Молодёжь Узбекистана” газеталари бош муҳаррири, кенгаш раҳбари Фахриддин Каримов. – Муҳокамалар давомида шу нарса маълум бўлмоқдаки, бугунги кунда "устоз-шогирд" анъанаси бироз оқсамоқда. Доимий ижодий мулоқотларнинг камлиги, кўпгина таҳририятлар қошида маҳорат мактабларининг фаолияти йўлга қўйилмагани, ёш журналистларнинг долзарб муаммолар ечимига бағишланган лойиҳаларининг қўллаб-қувватланмаслиги, уларнинг уюшма томонидан турли танловларга, хорижий давлатларга сафарларга тавсия этилмаётгани каби бир қанча муаммолар мазкур анъанага салбий таъсир кўрсатмоқда. Шароит, вазият ўз йўлига, бироқ журналистиканинг ўзгармас қонун-қоидалари бор. Уларни ёшларимизга тез-тез эслатиб туришни унутмаслик керак. Ёш журналистлар мамлакат ҳаёти, давлат тараққиётига дахлдор, халқаро миқёсдаги долзарб сиёсий муаммоларни имкон қадар ижтимоийлаштириши, ечимларини тезкорлик билан топиши лозим. Мулоқотлардан аён бўлмоқдаки, бугун миллий журналистикамизнинг энг катта муаммоларидан бири – миллий манфаатларни ҳимоя қилишдаги оқсоқлик. Бунинг учун эса, аввало, ёш ҳамкасбларимиз миллий манфаатлар нима эканлигини билиши, таҳлил қила олиши лозим.\nУстоз журналистлар тажрибасидан ўқув-амалиёт жараёнларида кенг фойдаланиш, “устоз-шогирд” анъанасини янада ривожлантириш юзасидан таклиф ва тавсиялар билдирилди.


Давлат раҳбари «ҚазТрансГаз» АЖ бошқаруви раисини қабул қилди\nНур-Султон : 6 °С\n9 Сентябрь 19:28\nNUR-SULTAN. Kazinform – Қасим-Жомарт Тоқаевга жорий йилнинг саккиз ойи давомида «ҚазТрансГаз» компаниялар гуруҳининг ишлаб чиқариш ва молиявий кўрсаткичлари тўғрисида маълумот берилди, деб хабар беради Kazinform Ақордага таяниб.\nҚайрат Шарипбаев Президентга магистрал трафик ҳажми ўтган йилга нисбатан 14 фоизга ошиб, 65,4 миллиард куб метрга етганини айтди. Миллий операторнинг даромади 8 ой мобайнида 6 фоизга ошиб, 1 342 трлн тенгени ташкил этди. Соф фойда 55 фоизга ошди ва 304 млрд тенгени ташкил этди.\nДавлат раҳбарига жорий йилда маҳаллий газ истеъмолчиларини 158,8 миллиард тенгега субсидиялаш чора-тадбирлари, шунингдек, бюджетга 128,4 миллиард тенге миқдоридаги солиқ ва бошқа тўловлар тўғрисида маълумот берилди.\nҚайрат Шарипбаевнинг сўзларига кўра, компаниянинг соф даромади ички газ ташиш тизимини сақлаб қолиш ва қарз юкини камайтириш учун сарфланади. «ҚазТрансГаз» АЖ компаниялар гуруҳи саккиз ойда 995 миллион доллар миқдоридаги кредитни тўлади.\nДавлат раҳбарига газ транспорти инфратузилмасини модернизация қилиш ва ривожлантириш лойиҳалари, хусусан, Манғистау вилоятида газ транспорти инфратузилмасини реконструкция қилиш, «Бейнеу – Бозой – Чимкент» магистрал газ қувурининг иккинчи линияси қурилиши, Қашаганда газни қайта ишлаш заводларини қуриш, шунингдек, «ҚазТрансГаз» АЖни рақамлаштиришга қаратилган чора-тадбирлар ҳақида маълумот берилди. Президент мамлакатни газ билан таъминлаш бўйича таклиф қилинган лойиҳалар ва чора-тадбирларни қўллаб-қувватлашини билдирди.\nУчрашув якунида Қасим-Жомарт Тоқаев Қайрат Шарипбаевга мамлакат газ саноатини ривожлантиришга қаратилган бир қатор вазифаларни юклади.\n5 Қозоғистонда доллар курси иккинчи кун кетма-кет ўсмоқда


Абактал® – medu.uz – Дорилар ҳақида маълумотлар ўзбек тилида\nHome Йўриқномалар Абактал®\nПрепаратнинг савдо номи: Абактал®\nТаъсир этувчи модда (ХПН): пефлоксацин (pefloxacin)\nДори шакли: инфузиялар учун эритма.\n5 мл инфузиялар учун эритма (1 ампула) қуйидагиларни сақлайди:\nфаол модда: пефлоксацин мезилати шаклида (80 мг/мл) 400 мг пефлоксацин;\nёрдамчи моддалар: аскорбин кислотаси, бензил спирти, динатрий эдетати, натрий гидрокарбонати (рН ни тартибга солиш учун), натрий метабисульфити, инъекция учун сув.\nТаърифи: сарғиш рангдан сариқ ранггача ёки яшилсимон рангдан яшил ранггача бўлган, деярли кўринмайдиган заррачаларсиз тиниқ эритма.\nФармакотерапевтик гуруҳи: хинолонлар гуруҳидан микробларга қарши воситалар, пефлоксацин.\nATХ коди: J01MA03.\nПефлоксацин хинолонлар гуруҳидан бактерияларга қарши синтетик восита бўлиб ҳисобланади. Унинг бактерияларга қарши таъсири механизми дезоксирибонуклеин кислотаси (ДНК) репликациясини сўндиришга асосланган.\nПефлоксацин ДНК занжирларини парчалашга масъул бўлган топоизомераза II ни (ДНК-гиразани) бостириш йўли билан бактериялар ДНК си репликациясини ингибиция қилади. ДНК-гираза хромосомали ва плазмасимон ДНК нинг ковалент ёпиқ халқасимон молекулалари бактериал ҳужайра ичида жойлашиши мумкин бўлган тарзда манфий ўта ўрамларнинг суперспираллашишини катализация қилади. Пефлоксацин бошқа хинолонлар каби нафақат ДНК-гираза билан, балки ДНК ва ДНК-гираза томонидан ҳосил қилинган комплекс билан ҳам специфик боғланиши мумкинлиги ҳақида тахмин баён қилинган.\nХинолонлар шунингдек тузилиши жиҳатидан ДНК-гираза билан ўхшаш бўлган топоизомераза IV ни ингибиция қилади. Бироқ бу хинолонларнинг бактерияларга қарши таъсирига ёрдам бериши мумкинлиги ҳамон номаълум бўлиб қолмоқда.\nМикроорганизмлар МПК90 қиймати ≤ 2 мкг/мл бўлганида пефлоксацинга сезувчан, агар МПК90 > 2, аммо ≤ 4 мкг/мл бўлганида ўртача сезувчан ва МПК > 4,0 мкг/мл бўлганида резистент ҳисобланади.\nБактериялар штаммлари орасида орттирилган резистентликнинг тарқалганлиги географик худуд ва вақтга боғлиқ ҳолда ўзгариши мумкин, шунинг учун бактерияларнинг барқарорлиги тўғрисида, айниқса оғир инфекцияларни даволашда, маҳаллий маълумотларни олиш мақсадга мувофиқ. Зарурат бўлганида, агар камида инфекцияларнинг бир нечта турларида резистент штаммларнинг маҳаллий тарқалганлиги шундайки, бунда препаратдан фойдаланишдан келадиган фойда шубҳали бўлса, эксперт маслаҳатига мурожаат қилиш лозим.\nОдатда пефлоксацинга сезгир микроорганизмлар (МПК < 2 мкг/мл):\nEscherichia coli, Klebsiella spp., Enterobacter spp., Serratia spp., Proteus mirabilis, Рroteus нинг индол-мусбат турлари, Citrobacter spp., Salmonella spp., Shigella spp., Haemophilus influenzae, Staphylococcus aureus, Neisseria spp.\nЎртача сезгир микроорганизмлар (2 мкг/мл < МПК< 4 мкг/мл):\nStreptococcus spp., Pneumococci, Pseudomonas aeruginosa, Acinetobacter spp., Clostridium perfingens, Mycoplasma spp., Chlamydia trachomatis.\nТабиий чидамли микроорганизмлар (МПК > 4 мкг/мл):\nГрамманфий анаэроблар, Spirochetes, Mycobacterium tuberculosis.\nВена ичига юборилганида пефлоксацин фармакокинетикаси ичга қабул қилгандаги каби ўхшаш бўлади.\nПефлоксацинни суткада бир ёки икки марта 400 мг дозада соғлом кўнгиллиларга кўп марта юборилганида зардобда энг юқори концентрация инфузиядан кейин дарҳол\n5,8 мкг/мл ни, энг кичик концентрация эса инфузиядан кейин 12 соат ўтгач 1,49 мкг/мл ни ташкил этган. Учинчи доза юборилганидан кейин ўртача энг юқори ва энг кичик концентрациялар тегишинча 9,55 мкг/мл ва 4,22 мкг/мл ни ташкил этган.\nПлазма оқсиллари билан 20–30% пефлоксацин боғланади. 400 мг ли бир марталик доза қабул қилинганидан кейин тақсимланиш ҳажми 1,7 л/кг ни ташкил этади.\nПефлоксацин вена ичига юборилганидан кейин организм тўқималари ва суюқликларида тез тақсимланади.\nПефлоксацин иккита бош метаболитлар: N-диметил-пефлоксацин ва пефлоксацин-N-оксиди ҳосил бўлган ҳолда жигар метаболизмига учрайди. Фақат уларнинг биринчиси бактерияларга қарши фаолликка эга.\nБуйрак орқали ўзгармаган пефлоксацин ва унинг икки асосий метаболитлари кўринишида қабул қилинган дозанинг 59% ажратилади. Умуман олганда дозанинг 60% сийдик билан ва 40% аҳлат билан ажратилади. Пефлоксацин ва унинг метаболитлари 48 соат давомида ажратилади. Сафро билан пефлоксацин ва унинг метаболитларини 20–30% ажратилади. Бир марталик доза қабул қилинганидан кейин ажратилиш даври 10,5 соатни ташкил этади. Кўп марта қабул қилинганида ярим чиқарилишш даври 12,3 соатгача ошади.\nПациентларнинг алоҳида гуруҳларида фармакокинетикаси\nБуйрак фаолиятини бузилиши зардобда пефлоксацин концентрациясига таъсир кўрсатмайди; препаратни яри чиқарилиш даври етишмовчилик даражасига боғлиқ эмас. Пефлоксацин диализ ёрдамида кучсиз ажратилади.\nЖигар касалликлари бўлган пациентларда пефлоксациннинг плазмадан клиренси сезиларли равишда пасаяди, ва оқибатда, ярим чиқарилиш даври кўпаяди. Сийдикда ўзгармаган пефлоксациннинг кўп миқдори аниқланади.\nБуйрак ва жигар фаолияти нормал бўлган кекса ёшдаги пациентларда зардобда энг юқори концентрациянинг ва плазма концентрациясининг вақтга боғлиқлиги эгри чизиғини кичик миқдордаги кўпайиши, шунингдек пефлоксацин клиренсини пасайиши кузатилган.\nПефлоксацинга сезувчан микроорганизмлар чақирган қуйидаги инфекцияларни:\nбуйрак ва сийдик чиқариш йўлларининг инфекциялари (жумладан простатит);\nнафас йўлларининг инфекциялари (сурункали бронхитни зўрайиши, муковисцидозни зўрайиши, касалхона ичидаги пневмония);\nоториноларингологик инфекциялар (сурункали синусит, хавфли ташқи отит);\nабдоминал ва гепатобилиар инфекциялар;\nоғир бактериал меъда-ичак инфекциялари;\nсуяк ва бўғимларнинг инфекциялари (грамманфий микроорганизмлар чиқарган остеомиелит);\nстафилококкларга қарши пенициллинга резистент бўлган стафилококклар чиқарган тери ва юмшоқ тўқималарнинг инфекциялари;\nсептицемия ва эндокардит;\nменингит (агар касаллик қўзғатувчиси фақат пефлоксацинга сезувчан бўлса);\nжарроҳлик операцияларини ўтказишдаги инфекцияларни олдини олишда қўлланади.\nПрепарат монотерапия сифатида ҳам, бошқа антибиотиклар билан биргаликда ҳам инфекцияларни даволашда самарали бўлади. У шунингдек иммун танқислиги бўлган пациентларда инфекцияларни даволаш ва олдини олишда ҳам самарали бўлади.\nПрепарат фақат стационар даволаш учун мўлжалланган бўлиб, соғлиқни сақлаш мутахассислари томонидан юборилиши керак.\nАбактал 400 мг дозада ҳар 12 соатда аста-секин вена ичига юбориладиган бир соатлик инфузия кўринишида қўлланилади.\nБир ампула ичидаги модда (400 мг) 250 мл глюкозанинг 5% ли эритмасида эритилади.\nАбактални натрий хлориди эритмаси ёки хлор ионларини сақлайдиган эритма билан эритиш мумкин эмас.\nҚонда самарали концентрацияларга тезда эришиш учун даволашни 800 мг ли кучли дозадан бошланади.\nЖарроҳлик операцияларида инфекцияларни олдини олиш учун операциядан бир соат олдин 400 мг дан 800 мг гача пефлоксацинни юбориш тавсия этилади. Энг юқори суткалик доза 1200 мг ни ташкил этади.\nКекса ёшли пациентларга дозани пасайтириш тавсия этилади. Даволашнинг биринчи куни суткада икки марта 400 мг зарбдор дозани буюриш тавсия этилади, ундан кейин суткада икки марта 200 мг дозага ўтилади.\nПефлоксацин гемодиализ воситасида ажратилмайди, шунинг учун диализ муолажаси сўнгида қўшимча дозани юбориш талаб қилинмайди.\nЖигар фаолиятини бузилишлари бўлган пациентларга препарат тана вазнига 8 мг/кг дозада бир соат давомида вена ичига томчилатиб қуйидагича юборилади:\nсуткада бир марта (сариқ касаллигида),\nҳар 36 соатда (асцитда),\nҳар 48 соатда (сариқ касаллигида ва асцитда).\nНожўя реакцияларни ривожланиш тез-тезлигини таснифлаш учун қуйидаги тоифалардан фойдаланилган: тез-тез (≥1/100 дан <1/10 гача), тез-тез эмас (≥1/1000 дан <1/100 гача), кам ҳолларда (≥1/10000 дан <1/1000 гача), жуда кам ҳолларда (<1/10000), номаълум тез-тезликда (маълум бўлган маълумотлар бўйича баҳолаш имконияти йўқ).\nПрепаратни қўллаш вақтида кузатиладиган энг кўп учрайдиган ножўя реакциялар: уйқусизлик, меъдада оғриқ, кўнгил айниши, қусиш, эшакеми, артралгия ва миалгия. Энг жиддий ножўя реакциялар: панцитопения, анафилактик шок, тиришишлар, Стивенс-Джонсон синдроми, Лайелл синдроми, гравис миастениясини қўзғалиши, пайларни узилиши ва ўткир буйрак етишмовчилиги.\nТез-тез эмас: эозинофилия.\nКам ҳолларда: тромбоцитопения.\nТез-тезлиги номаълум: анемия, лейкопения, панцитопения.\nТез-тезлиги номаълум: ангионевротик шиш, анафилактик шок.\nКам ҳолларда: гшаллюцинациялар, жиззакилик.\nТез-тезлиги номаълум: онгни чалкашиши, тиришишлар, дезориентация, бош мия ички босимини ошиши (айниқса, ёш пациентларда пефлоксацин узоқ муддат қўлланганидан кейин учрайди, кўп ҳолларда препаратни қабул қилиш бекор қилинганидан ва керакли даволаш ўтказилганидан кейин яхши якунланади), миоклония, тунги ваҳимали тушлар, парестезия, сенсорли ёки сенсомотор периферик нейропатия, миастенияни қўзғалиши.\nТез-тез: меъдада оғриқ, кўнгил айниши, қусиш.\nТез-тез эмас: диарея.\nКам ҳолларда: сохта мембраноз колит.\nЖигар ва сафро йўллари томонидан бузилишлар\nКам ҳолларда: трансаминазалар, ишқорий фосфатаза даражасини ошиши, билирубинемия.\nТез-тез эмас: ёруғликка сезувчанлик.\nКам ҳолларда: эритема, қичишиш.\nТез-тезлиги номаълум: томир пурпураси, кўп шаклли эритема, Стивенс-Джонсон синдроми, Лайелл синдроми.\nТез-тез: артралгия, миалгия.\nТез-тезлиги номаълум: тендинит, пайларни узилиши, бўғим бўшлиғида сув йиғилиши.\nЖуда кам ҳолларда: ўткир буйрак етишмовчилиги.\nПефлоксацинга, препаратнинг ҳар қандай ёрдамчи моддасига ёки бошқа хинолон препаратларга юқори сезувчанлик.\nҲомиладорлик (шу жумладан мумкин бўлган ёки тахмин қилинган ҳомиладорлик).\nЎсиш давридаги болалар ва ўсмирлар (оғир артропатияни ривожланиш хавфи туфайли, бу айниқса йирик бўғимларга тааллуқли).\nАнамнезда хинолон препаратлари чақирган пайларни шикастланишида қўллаш мумкин эмас.\nТендинитни ривожланиш хавфи сабабли пефлоксацин ва кортикостероидларни бирга қўллашдан сақланиш лозим.\nПефлоксацин ва теофиллинни бирга қўллаш қон зардобида теофиллин концентрациясини кичик миқдорда ошишини келтириб чиқариши мумкин. Бу теофиллиннинг ножўя таъсирларини ривожланишига олиб келиши, улар камдан-кам ҳолларда ҳаёт учун хавф солиши ёки ўлим билан якунланиши мумкин. Ушбу препаратларни комбинацияланган ҳолда қўлланганида қон зардобида теофиллин даражасини назорат қилиш ва зарурат бўлганида теофиллин дозасини пасайтириш лозим.\nПефлоксацин ва варфаринни бир вақтда қўллаш варфариннинг антикоагулянт таъсирини кучайтириши мумкин.\nБактерияларга қарши препаратларни, шу жумладан фторхинолонларни қабул қилаётган пациентларда перорал антикоагулянтлар фаоллигини ошириши тўғрисида кўпгина хабарлар мавжуд. Пефлоксацинни перорал антикоагулянтлар билан бирга қўллаш вақтида ва улар қўллагандан кейинги қисқа вақт ичида ХМН (халқаро меъёрлашган нисбат) кўрсаткичини мунтазам назорат қилиш тавсия этилади.\nАбактални натрий хлориди эритмаси ёки хлор ионини сақловчи эритма билан эритиш мумкин эмас.\nЖигар фаолиятини бузилиши бўлган пациентларда препарат дозасини мувофиқ равишда пасайтириш зарур.\nАбактал ёруғликка сезувчанлик реакцияларини чақириши мумкин. Даволаш даврида ва препаратни қабул қилиш тўхтатилганидан кейин 4 сутка давомида қуёш нури ёки ультрабинафша нури таъсиридан сақланиш ёки қуёшдан ҳимоя қилувчи кийимдан ёхуд қуёш нуридан ҳимоя қилувчи (ультрабинафша нуридан ҳимоя қилиш коэффициенти юқори бўлган) кремдан фойдаланиш зарур.\nПайларни, хусусан ахиллов пайини узилишига олиб келиши мумкин бўлган, кекса ёшдаги пациентларда кўпроқ кузатиладиган тенденит ривожланиши мумкин. Бундай тенденит, гоҳида икки томонлама, даволаш бошланганидан кейин 48 соат давомида, шунингдек препаратни қабул қилиш бекор қилинганидан кейин бир неча ой давомида юзага келиши мумкин. Пайларни узилишини ривожланишига кортикостероидлар билан узоқ муддат даволаш олиб келиши мумкин.\nТендинопатияни ривожланиши хавфини пасайтириш учун қуйидагилар тавсия этилади:\nкекса ёшдаги пациентларда препарат хавф-фойда нисбати синчковлик билан баҳоланганидан кейин қўлланилади; мазкур гуруҳдаги пациентлар учун хавфни дозанинг ярмидан фойдаланган ҳолда пасайтириш мумкин («Қўллаш усули ва дозалари» бўлимига қаранг);\nанамнезда тендинити бўлган пациентларда, кортикостероидлар билан даволанаётган ёки оғир жисмоний зўриқишларга учрайдиган пациентларга Абактални қўллашдан сақланиш лозим.\nПайларни узилиши хавфи ётоқ беморда яна юра бошлаган ҳолларда ошади. Абактал билан даволаш бошланганидан кейин ахилл пайи соҳасида, айниқса хавф гуруҳидаги пациентларда, оғриқ ёки шиш юзага келишига нисбатан алоҳида эътибор қаратиш тавсия этилади. Кўрсатилган симптомлар пайдо бўлганида, ҳатто агар шикастланиш бир томонлама бўлса ҳам, Абактални қўллашни тўхтатиш, шикастланган пай тинч ҳолатда бўлишини таъминлаш ва мос келадиган бандаждан ёки иммобилизация қилувчи боғламадан фойдаланиш зарур. Бундай ҳолларда мутахассис маслаҳати зарур.\nГравис миастенияли пациентларда Абактални эҳтиёткорлик билан қўллаш лозим («Ножўя таъсирлари» бўлимига қаранг).\nАнамнезда тиришиш касаллиги ёки тиришишлар ривожланиши омилларига мойиллик мавжуд бўлган пациентларда Абактални эҳтиёткорлик билан қўллаш лозим.\nФторхинолон препаратларини, шу жумладан пефлоксацинни қабул қилаётган пациентларда тезда ривожланиши мумкин бўлган сенсорли ёки сенсомотор периферик нейропатия юзага келиши кузатилган.\nАгар пациентда нейропатия симптомлари юзага келса, қайтмайдиган бузилишларни олдини олиш мақсадида Абактални қўллаш тўхтатилиши керак. Кекса ёшдаги пациентларда, бош мия перфузияси пасайган, бош мия тузилмаларида ўзгаришлар ёки инсульт бўлган пациентларда Абактални эҳтиёткорлик билан қўллаш лозим.\nАбактал билан даволаш давомида ёки даволашдан кейин (ҳатто даволаш тугаганидан кейин бир неча ҳафта давомида) юзага келадиган диарея, айниқса оғир, узоқ муддат давом этадиган ва/ёки қон кетиш билан кечувчи диарея Clostridium difficile (CDAD) томонидан чақирадиган касаллик симптоми бўлиши мумкин. CDAD енгил шаклда ҳам, оғир, ҳаётга хавф соладиган (сохта мембранозли колит) шаклда ҳам намоён бўлиши мумкин. CDAD га шубҳа қилинганида ёки у тасдиқланганида Абактални қабул қилиш дарҳол бекор қилинади ва зудлик билан зарур бўлган даволаш буюрилади. Ичак моторикасини қўзғатувчи препаратларни қўллаш мумкин эмас.\nФторхинолонлар синфидаги айрим бошқа препаратлар QT интервалини узайишини чиқаришга қодир.\nАбактални қўллашда ўта юқори сезувчанлик реакциялари, шу жумладан анафилактик реакциялар юзага келиши мумкин бўлиб, улар ҳаётга хавф солувчи характерга эга бўлиши мумкин. Бундай реакциялар юзага келганида Абактални қабул қилиш бекор қилинади ва зарур бўлган даволаш бошланади.\nҚонда глюкоза миқдорини патологик ўзгариши\nАбактални қўллашда қонда глюкоза миқдорини патологик ўзгариши кузатилиши мумкин. Хинолон қаторидаги препаратлар қўлланилганида кўпроқ қандли диабет бўлган ва ичга қабул қилиш учун гипогликемик препаратларни (масалан, глибенкламидни) ёки инсулинни қабул қилаётган пациентларда гипогликемия ҳақида хабар берилган, шу муносабат билан қонда глюкоза даражасини синчковлик билан назорат қилиш тавсия этилади.\nГлюкозо-6-фосфатдегидрогеназа етишмовчилиги бўлган пациентлар\nФторхинолон препаратлари билан даволанган, глюкозо-6-фосфатдегидрогеназа етишмовчилиги бўлган пациентларда гемолитик реакциялар кузатилган. Пефлоксацин қўлланганида гемолиз ҳолатлари кузатилмаганига қарамай, ушбу пациентларда ушбу антибиотикни қўллашдан сақланиш ва имкони борича бошқа мос келадиган препаратлардан фойдаланиш лозим. Агар ушбу препаратни буюриш талаб этиладиган бўлса, гемолизнинг ҳар қандай белгилари юзага келишини диққат билан кузатиш лозим.\nАбактални қўллаш, айниқса узоқ муддат давомида қўллаш мазкур препаратга нисбатан сезувчан бўлмаган микроорганизмлар сони ошишини чақириши мумкин. Шунинг учун препарат билан даволаш вақтида пациент ҳолатини доимо кузатиб бориш муҳим. Агар даволаш вақтида иккиламчи инфекция ривожланса, тегишли чоралар қабул қилиниши керак.\nЛаборатория таҳлиллари натижаларига таъсири\nАбактални қабул қилаётган пациентларда сийдикда опиатлар миқдорига ўтказиладиган тестлар натижалари сохта мусбат бўлиши мумкин. Бундай ҳолларда яна ҳам махсус бўлган тестларни ўтказиш талаб этилиши мумкин.\nАбактал сийдикда глюкоза миқдорини аниқлаш тести натижаларига таъсир кўрсатмайди.\nАгар кўриш фаолияти бузилса ёки кўзларга бирор-бир таъсир кузатилса, зудлик билан окулистга мурожаат қилиш зарур.\nПрепарат натрий метабисульфитини (Е223) 0,5 мг/мл миқдорда сақлайди. У кам ҳолларда юқори сезувчанликнинг оғир реакцияларини ва бронхоспазмни келтириб чиқариши мумкин.\nПрепарат натрийни 1 ммоль/доза миқдорида сақлайди ва шунинг учун натрийни таркибида сақламайдиган бўлиб ҳисобланади.\nПефлоксацинни ҳомиладор аёлларда қўллаш тўғрисидаги маълумотлар чекланган. Ҳайвонларда ўтказилган тадқиқотларда препаратни репродуктив тизимга нисбатан бевосита ёки билвосита токсик таъсири аниқланмаган.\nХинолон препаратлари билан даволанган болаларда бўғимларни шикастланиши ҳоллари кузатилган, аммо ушбу препаратларни ҳомиладорлик даврида таъсири натижасида болаларда бўғим касалликлари ҳақидаги маълумотлар олинмаган.\nЭҳтиёткорлик чораси сифатида Абактални ҳомиладорлик даврида қўллашдан сақланиш афзалроқ.\nПефлоксацин сезиларли даражада кўкрак сутига (зардоб концентрациясидан 75%) ўтади. Болада бўғимлар шикастланиши потенциал хавфи туфайли, Абактал билан даволаш вақтида эмизишни тўхтатиш зарур.\nАбактал 18 ёш бўлган болалар ва ўсмирларни даволаш учун қўллаш мумкин эмас.\nНеврологик таъсирлар ривожланиши эҳтимоли бор, шунинг учун бундай симптомлар пайдо бўлганида транспорт воситаларини бошқариш ва механизмлар билан ишлаш тавсия этилмайди.\nПрепарат дозаси ошириб юборилишининг ўткир ҳолларида пациентни синчковлик билан кузатиш ва тутиб турувчи даволашни ўтказиш зарур. Гемодиализ самара бермайди.\nРангсиз шишадан (I тип) тайёрланган 5 мл ли ампулалар, қутида 10 ампуладан.\n25оС дан юқори бўлмаган ҳароратда ёруғликдан ҳимоя қилинган жойда сақлансин.\nФақат рецепт бўйича берилади. Фақат стационарда даволаш учун қўлланилади.


Муаллифлик ҳуқуқи можароси. Ўзбекистонлик блогер «Ёшлар» телеканалини судга бермоқчи » Новости Узбекистана сегодня: nuz.uz\nНовости Узбекистана → ЙЎҒ-Е → Муаллифлик ҳуқуқи можароси. Ўзбекистонлик блогер «Ёшлар» телеканалини судга бермоқчи\n10-05-2018 11:54 1 1555 Рейтинг1 Чоп этиш\nАссалому алайкум янгилик ходимлари бу лавхани укиб мен хам сотиб олувчи харидорлик хукукимни талаб килиб ZIZI номли сакични ишлаб чикарувчи\n"Jelegum gold service" ташкилотини судга берсам буларкан номини узгартирсин чунки француз тилида маноси эркак кишининг таносил аъзоси деб аталаркан. Бу бизани узбек миллатимизни урф одат ва маданиятига иснот ва шармандагарчилик деб биламан. Googleга zizi деб ёзин ва картинкани босин узиз курас. Бу масалага беэтибор бумайлик .


Фойдали маслаҳатлар: Mail.ru почтасига келган янги хабарлар ҳақида бепул SMS-эслатмалар Интернетга уланмасдан янгиликлардан бохабар бўлишга имкон беради » Скачать музыку бесплатно новинки музыки 2016-2017\nКомментариев: 0 Просмотров: 786 Дата: 29-05-2015, 13:12 2015 йил 29 май, Тошкент. Энг йирик алоқа оператори Beeline “Янги почта ҳақида SMS-эслатмалар” хизмати ҳақида эслатиб ўтади. Мазкур хизмат ёрдамида абонентлар янги келиб тушган мактублар ҳақида мобил телефонларига хабар оладилар ва www.mail.ru сайтидаги почта қутисини осон текшира оладилар.Хизматни ёқтириш ва ундан фойдаланиш бепул. Хабарлар 7760 қисқа рақамидан келиб тушади. SMS-эслатма оддий SMS сифатида сақланиб қолади, ва абонент истаган пайт хабарда кўрсатилган ҳавола орқали ўтиши мумкин. Хизматни ёқиш ва созлаш учун www.mail.ru сайтидаги почтага кириб, “SMS-эслатмаларни созлаш” бўлимида ўз телефон рақамини кўрсатиш лозим, сўнгра телефонга маҳфий код ёзилган SMS келиб тушади. Маҳфий код тўғри кўрсатилгандан сўнг, аккаунтга рақам боғланади.Аутентификациядан сўнг “SMS-эслатмаларни созлаш” бўлимида қандай мактублар ҳақида хабар олиш, қайси вақт ва нечта хабар олиш кераклигини созлаш мумкин. “Сақлаб қолиш” тугмаси босилгандан сўнг, абонент SMS-эслатмалар олишга рози эканлигини тасдиқлайди. Тафсилотлар www.beeline.uz сайтида.


Ота-онанинг солиҳлиги ва улар қиладиган солиҳ амалларнинг фарзандларининг тарбиясига катта таъсири бор. Бу нарсанинг фарзандларга дунёда ҳам, охиратда ҳам улкан фойдаси бор.\nОта-оналар қиладиган ёмон ишларнинг ҳам фарзандлар тарбиясига ёмон таъсири бор. Мазкур таъсирлар қуйидагича кўринишда бўлади:\n-- Ота-оналар қилган яхши амалларнинг фарзандлар тарбиясига ижобий таъсир қилиши ўша солиҳ амалларнинг баракасидир. Қолаверса, бу Аллоҳ таолонинг ўша солиҳ амалларга берган мукофотидир.\n-- Ота-оналар қилган ёмон амалларнинг фарзандлар тарбиясига салбий таъсир қилиши ўша ёмон амалларнинг зарари, шумлигидир. Қолаверса, бу Аллоҳ таолонинг ўша ёмон амал қилувчилардан ўч олиши ва ёмон амалларга берган иқобидир.\nДемак, тарбияга яхши таъсир қилиши мукофот, ёмон таъсир қилиши жазо экан. Мукофоти – фарзандларнинг солиҳ бўлиши, соғлом бўлиши, ризқларининг кенг бўлиши ва ҳоказо кўринишда бўлади. Жазоси – фарзандларнинг тўғри йўлдан оғишлари, улардан турли бало-мусибатларнинг аримаслиги, ёмон касалликларга дучор бўлишлари ва ҳоказо кўринишида бўлади.\nШундай экан, ота-оналар солиҳ амалларини кўпайтирсинлар! Бунинг таъсири фарзандларида кўринади, акс этади. Аллоҳ таоло Қуръони Каримда “Энди девор эса, шу шаҳардаги икки етим боланики бўлиб, унинг остида улар учун бир хазина бор эди. Уларнинг отаси солиҳ киши эди. Бас, Раббинг улар вояга етиб, Раббингнинг раҳмати бўлмиш хазиналарини чиқариб олишларини ирода қилди” деб марҳамат қилган. (Каҳф сураси, 82-оят).\nАллоҳ таоло етимларнинг молларини, улар учун тайёрлаб қўйилган хазиналарни қандай асраганига, қандай муҳофаза қилганига бир эътибор қилинг! Нима учун Аллоҳ азза ва жалла ўша молни асради?!! Чунки, ўша етимларнинг оталари солиҳ киши эди!\nЭй ота! Эй она! Аллоҳга тақво қилинг! Рост ва тўғри сўзланг!\nЭй ота! Таомингизни, ичимлигингизни, либосингизни пок бўлишига эътибор қилинг! Токи Аллоҳга дуо қилиб кўтарган қўлларингиз пок қўл, нафсингиз пок нафс бўлсин! Мана шундагина Аллоҳ сизнинг “Фарзандим солиҳ, тақволи, яхши инсон бўлсин” деб қилган дуойингизни ижобат қилади ва Аллоҳ уларни солиҳлардан қилиб, сизга уларда барака беради. Зеро, Аллоҳ таоло Қуръонда “(Қурбонликни) Аллоҳ аслида тақволи кишилардан қабул қилур” (Моида сураси, 27-оят), деган.\nЭй ота! Агар қўлларингиз яхшиларнинг қонига беланган бўлса, яхшиларни уриб, озор берган бўлса, яхшиларга зулм қилган бўлса, яхшиларни алдаган бўлса, у қўлларни дуога қандай кўтарасиз?! Ўзингизга солиҳ фарзанд тилаб ўша қўлларни дуога кўтарасизми?!\nЭй ота! Ҳаром ейиш билан, ёлғон гапириш билан, чақимчилик билан, ғийбат билан, таъна-маломат билан, бировларнинг обрўсини тўкиш билан, мусулмонларни сўкиш, ҳақорат қилиш билан булғанган оғзингиз ила “Фарзандим солиҳ, тақволи, яхши инсон бўлсин” деб қандай айтасиз?! Емишингиз, ичимлигингиз, кийимларингиз ҳаромдан топилган пул эвазига келган бўлса, ўшаларни еб, ичиб, кийиб қилган дуоларингиз ижобат бўлади деб ўйлаяпсизми?!\nЭй ота-оналар! Сизлар фарзандим солиҳ бўлсин деб қилган дуоларингиз ижобат бўлишини истасангиз, Аллоҳга тақво қилинглар ва солиҳ амалларни кўпроқ бажариш пайидан бўлинглар!\nСолиҳлардан бирлари ўз ўғилларига “Эй ўғилчам, сени сабабингдан намозимни кўп ва узун ўқийман” деган эканлар. Баъзи уламолар бунинг маъносини “Кўп намоз ўқийман ва ўша намозларимда Аллоҳга сени тўғрингда кўп дуо қиламан” деб тушунтиришган экан.\nАгар ота-оналар уйларида Аллоҳнинг Китобини кўп тиловат қилсалар, хусусан, Бақара сурасини, Фалақ, Нос сураларини кўп-кўп тиловат қилиб турсалар у хонадонга фаришталар тушишади-да, у ердан шайтонлар қочади. Шубҳа йўқки, фаришталар тушган хонадонга улар билан бирга сакийнат (хотиржамлик) ва раҳмат ҳам тушади. Бу нарсалар эса, фарзандларнинг тарбиясига ҳам, уларнинг саломатлигига ҳам жуда катта таъсир кўрсатади.\nАммо уйда Қуръон тиловати тарк қилинса, ота-оналар Аллоҳнинг зикридан ғофил бўлсалар, ундай уйга шайтонлар келади. Аллоҳнинг зикри тарк этилган ундай уйни шайтонлар эгаллаб олади. Компютерларда, телевизорларда, телефонларда ношаръий расмлар, мусиқалар, кинолар, сериаллар ва ҳоказолар томоша қилинадиган ундай уйлар шайтонларнинг қароргоҳига айланади. Шайтонлар яшайдиган уйдаги фарзандлар тарбияси қандай бўлиши ҳаммага маълум. Шайтонлар у фарзандларни ва ўша уйларда яшовчи барчани турли маъсиятларга, фасод ишларга чорлаб туради, эртаю кеч уларни ёмонликларга васқваса қилади.\nОта-онанинг қилаётган ишларидан фарзандлар ўрнак олади. Отасининг тинмай зикр қилишини кўрган фарзанд ҳам зикрга ўрганади. Аллоҳнинг зикрига ошиқ бўлади.\n“Ўғлим, мана бу овқатни фалон қўшнимизга бериб кел!” дейдиган ота билан “Ўғлим, мана бу пулга дўкондан сигарет олиб кел!” дейдиган отанинг ўртасида катта фарқ бор.\nАгар киши доим ота-онасига яхшилик қилса, уларнинг ҳаққига дуо ва истиғфор айтса, доим ҳолларидан хабар олиб турса, уларга яхши шароит қилиб беришга, ҳожатларини адо этишга ҳаракат қилса, “Роббиғфирлий валивалидайя”, “Роббирҳамҳума кама роббаяний соғийро” каби дуоларни кўп қилса, ота-онаси вафот этгандан кейин уларнинг яқинларидан тез-тез хабар олиб турса, ота-онаси борди-келди қилганлар билан борди-келди қилса, ота-онаси садақа берганларга тез-тез садақалар бериб турса, Аллоҳнинг изни билан бу ахлоқни кўрган фарзанд ҳам отасидан иқтибос олиб, шу ишларга рағбати уйғониши, у ҳам келажакда худди шу ишларни қилиши ҳеч кимга сир эмас.\nОтаси намоз ўқишни ўргатган фарзанд билан отаси ношаръий кино кўриб, ношаръий мусиқа тинглашни ўргатган фарзанд орасида жуда катта фарқ бор.\nОнасининг хаё, ибосини кўрган қиз шу ахлоқни ўрганади. Онасининг бехаёлигини, беиболигини кўрган қиз ҳам шу разолатни ўрганади.\nФарзанд деб аталган неъматнинг шукрини адо этинглар! Унинг шукри уларга чиройли таълим-тарбия бериш, уларни солиҳ инсонлар қилиб вояга етказишдир.\nЭй ота-оналар! Фарзандларингизни омонат деб билинглар ва улар борасида Аллоҳдан қўрқинглар! Уларни тарбия қилишда ўзингиз Аллоҳни яхши кўришингиз, Пайғамбар алайҳиссаломни яхши кўришингиз, динингизга амал қилишингиз, гўзал хулқингиз, яхши хислатларингиз билан уларга чиройли ўрнак бўлинглар!\nАллоҳ таоло барча ота-оналарга фарзанд тарбиясида куч-қувват, сабр-тоқат ато этсин! Фарзандларини чиройли тарбия қилиб жамиятга қўшиш бахтини уларга насиб этсин! Фарзандлари сабабли қиёмат куни иззат тожини, каромат сарпосини кийишни уларга насиб айласин!\n“Ота-оналар ва улар қилаётган ишларнинг фарзандлар тарбиясига таъсири” мақоласи асосида Нозимжон Ҳошимжон тайёрлади\n12.9.2019 4953 Батафсил


Ҳажга борувчилар сони ўзгармади\n09 май 2021, Тошкент вақти: 12:33\nЎзбекистон мусулмонлари диний идораси ва Диний ишлар бўйича давлат қўмитаси вакилларидан иборат делегация Саудия Арабистонига бориб, 2009 йилда ўзбекистонлик мусулмонлар учун Ҳаж зиёратини ташкил этиш юзасидан келишувга эришди. Бу ҳақда 12.uz сайти Ўзбекистон вазирлар маҳкамаси ҳузуридаги Диний ишлар бўйича қўмита матбуот хизматига таянган ҳолда маълум қилди.\nБу йил ибодат истагида Саудия Арабистонига йўл олувчи ўзбекистонликлар сони умра зиёратига борувчилар ҳисобига ошиши мумкинлиги хабар қилинаётганига қарамай, Ҳаж зиёрати борувчи кишилар сони (5 минг киши) ўзгаришсиз қолган.\nАгар Ўзбекистонда истиқомат қилаётган мусулмонлар сони қарийб 25 миллион экани эътиборга олинадиган бўлса, Ҳаж зиёрати учун ўзбекистонликларга камида 25 мингта ўрин ажратилиши лозим эди. Аммо кўп йиллардан бери Ўзбекистон учун бу саноқ 5 мингдан ошмай келади.\nТаққослаш учун: аҳолиси 5 миллиондан сал кўпроқ бўлган Қирғизистондан ҳам ҳар йили Ҳаж зиёратига ўртача 5 минг киши боради. Умрага боришни истаган қирғизистонликлар учун эса махсус чеклов йўқ.\nДиний ишлар бўйича қўмита маълумотларига кўра, Ўзбекистон мустақилликка эришганидан буён 60 минг киши Ҳаж зиёратини, яна шунча киши умра зиёратини адо этган.


Сизга ҳам барибирми? - | Hizb-Uzbekiston.info\nHome›МАҚОЛАЛАР›Сизга ҳам барибирми?\nИнсонлар ҳар хил бўларкан. Кимлардир ёниб яшаркан, бошқалари худди гуриллаб ёнган оловдан қолган кулга ўхшаб яшаркан. Балки бу ўхшатиш қуйида баён қилинадиган фикрларга тўғри келмас, хато бўлса айбга буюрмайсиз. Муҳими шуки, инсон ҳайвоннинг яшаш тарзига ўхшаган ҳаёт билан яшамаслиги лозим. Бундай тоифадаги одамлар учун энг муҳими тириклик, яъни қандай бўлса-да яшашдир. Уларни қандай қонун-қоидалар асосида яшаш кераклиги кўп ҳам ташвишлантирмайди, бу тўғрида ўйлаб ҳам кўришмайди. Ҳатто тузумлар алмашиб кетса ҳам уларга фарқи йўқ. Муҳими жон сақлаш, мана шу асосий мақсад. Бошқача айтганда, уларга барибир, мушкулотлар эзиб ташласа-да, бутун умр тинчлик-хотиржамликни билмай яшасалар-да, барибир рози бўлиб яшайверадилар. Ҳайвонга ҳам барибир, уларга ҳам барибир.\nБошқа тоифа инсонлар борки, уларга барибир эмас. Улар оз бўлса-да ўз ҳаётлари, жамиятдаги ҳолат, келажак ҳақида фикрлайдилар, бу борада ғам-ташвиш чекадилар. Мавжуд ҳолат нотўғри бўлса, уни ўнглашга ҳаракат қиладилар. Қандай қонун-қоидалар ёки тузум асосида яшаш улар учун муҳим. Чунки мақсад фақат яшаш эмас, балки тўғри яшашдир. Уларга барибир эмас, улар беэътибор бўла олмайдилар. Айнан мана шу тоифадаги одамлар жамият ва давлатга таъсир кўрсатадилар. Албатта инсон бу дунёга худди ҳайвонга ўхшаб фақат яшаш учун келмайди, у инсонга ўхшаб, яъни инсонга хос бўлган ҳаёт билан яшаши зарур. Бироқ инсоний ҳаёт қандай бўлишини ҳамма ўзича тасаввур қилади. Иккинчи тоифадаги одамлар ичида инсоннинг қандай яшаши кераклиги борасида нотўғри тасаввурга эга бўлганлари йўқ эмас. Агар мана шу хато тўғриланса, уларнинг жамият ва давлатга кўрсатаётган таъсирлари ҳам тўғриланади. Бошқача айтганда, агар мақсад жамиятдаги ёмон ҳолатни яхши ҳолатга ўзгартириш бўлса, унда инсон ўзгартиришни ўзидан бошламоғи лозим. Шу ўринда Яратувчимизнинг хитобига қулоқ тутайлик. Аллоҳ Таоло айтади:\n– “Аниқки, то бирон қавм ўзларини ўзгартирмагунларича, Аллоҳ уларнинг аҳволини ўзгартирмас”. (ар-Раад:11)\nЎзгартиришни хоҳлаган одам борки, юқоридаги оят билан Аллоҳ унга йўлланма бермоқда. Мана шу йўлланма тўғридир, чунки уни Яратувчимиз бермоқда. Биз мусулмонлар ўзгартириш ишини, аввало, ўзимизни ўзгартиришдан бошлашимиз керак. Бу ўзгартириш ҳам Аллоҳ Таолонинг кўрсатмалари асосида бўлиши лозим. Биз тўғрилансак, бизнинг жамиятга кўрсатаётган таъсиримиз ҳам тўғриланади. Бошқача айтганда, ғайриисломий жамиятни исломий жамиятга айлантириш учун, аввало, ўзимиз исломий ҳаёт кечиришни бошлашимиз керак. Исломий ҳаёт билан яшаш эса, айни инсон фитратига тўғри келадиган яшаш тарзидир.\nБу фикр-мулоҳазалар менга барибир эмас, дейдиган биродарларимизга тегишли албатта. Энди айтингчи, сизга ҳам барибир эмасми?\nTagsинсонғам ташвишқонун қоидалар\nХалифалик Давлати биз яъни Ислом уммати учун қанчалик зарур?


ЎзА - Ёш оилалар – доимий эътиборда\n15.10.2012 15:34 Чоп этиш версияси\nЁш оилалар – доимий эътиборда\nМустаҳкам оила йилида мамлакатимизда жамиятнинг асосий бўғини бўлган оилани мустаҳкамлаш, айниқса, ёш оилаларнинг ҳуқуқий ва ижтимоий-иқтисодий манфаатларини ҳимоя қилиш, уларни ҳар томонлама қўллаб-қувватлашга алоҳида эътибор қаратилмоқда. Давлатимиз раҳбарининг 2012 йил 27 февралдаги қарори билан тасдиқланган “Мустаҳкам оила йили” Давлат дастурида ҳам ушбу вазифалар энг муҳим устувор йўналишлар сифатида белгиланиб, жойларда уларнинг ижроси изчил таъминланаётир.\nБу борада “Маҳалла” хайрия жамоат фондининг Самарқанд вилояти бўлими томонидан ҳам муайян ишлар амалга оширилмоқда.\n– Оила соғлом экан – жамият мустаҳкам, жамият мустаҳкам экан – мамлакат барқарор, деган эзгу тамойил бугунги кунда юртимизда оила институтини янада такомиллаштириш ва қўллаб-қувватлаш борасида олиб борилаётган ислоҳотларнинг асосини ташкил этмоқда, – дейди “Маҳалла” хайрия жамоат фонди Самарқанд вилояти бўлими раиси Шавкат Жониқулов. – Буни ҳаётга изчил татбиқ этилаётган «Мустаҳкам оила йили» Давлат дастури доирасида амалга оширилаётган хайрли ишлар мисолида ҳам кўриш мумкин. Хусусан, ёш оилаларга эътибор ва ғамхўрликни кучайтириш, уларни қўллаб-қувватлаш мақсадида 50 ёш оилага қорамол берилди.\nСамарқанд туманидаги “Мароқанд-Парранда” масъулияти чекланган жамияти билан тузилган шартномага кўра, вилоят бўйича 64 мингдан зиёд оилага йигирма донадан жўжа, Нарпай, Пахтачи, Қўшработ, Нуробод, Оқдарё, Ургут туманларидаги кам таъминланган оилаларга йигирма бошдан товуқ тарқатилди. Шунингдек, бу хонадонлар паррандачиликни йўлга қўйиши учун зарур воситалар билан таъминланди. Уларга корхона мутахассислари томонидан зарур маслаҳат ва тавсиялар берилиб, амалий ёрдам кўрсатилмоқда. Бунинг натижасида айни пайтда кўплаб оилаларда парҳез гўшт ва тухум етиштириш йўлга қўйилиб, доимий даромад манбаи яратилди.\nБундан ташқари, Наврўз ва Мустақиллик байрами арафасида ўтказилган хайрия ҳашарларидан тушган маблағ ҳисобидан эҳтиёжманд оилаларга мурувват ёрдами кўрсатилди. Юзга яқин уй-жойлар таъмирланди.\nКам таъминланган оилалар фарзандларининг никоҳ тўйларини ўтказишга кўмаклашиш ва уларни зарур уй-рўзғор буюмлари, маиший техника ва мебель билан таъминлаш борасида ҳам кенг кўламли ишлар олиб борилмоқда. Ушбу йўналишда жорий йилда вилоятдаги 200 дан зиёд ёш оилаларга фонд томонидан амалий ёрдам кўрсатилди.\nБу йил оила қураётган ўн нафар Меҳрибонлик уйлари битирувчилари ҳаётида ҳам Мустаҳкам оила йили унутилмас таассурот қолдирадиган бўлди. Уларга маҳаллий ҳокимликлар ва ҳомийлар томонидан зарур моддий ва маънавий ёрдам кўрсатилиши баробарида “Маҳалла” хайрия жамоат фонди вилоят бўлими томонидан ётоқхона мебели жиҳозлари совға қилинди.\n– Бизга берилган бу совға давлатимизнинг ёш оилаларга бўлган чексиз эътибор ва ғамхўрлигининг намунасидир, – дейди Самарқанд шаҳридаги “Эски Ҳазора” маҳалласида яшовчи Исмоил Ҳайдаров. – Бунинг учун Президентимиздан чексиз миннатдормиз. Тўйимизни ўтказишга ҳам маҳалла-кўй бош бўлди. Биз бунга жавобан маҳалламизнинг ибратли оилаларидан бири бўлиб, юртимиз ривожига ҳисса қўшишга ҳаракат қиламиз.\nВилоятда ёш оилаларни моддий қўллаб-қувватлаш билан бирга уларни мустаҳкамлаш, янги хонадонларда халқимизнинг ўзига хос анъана ва қадриятлари асосида барқарор ижтимоий-маънавий муҳит яратиш борасида ҳам зарур чора-тадбирлар амалга оширилмоқда. Шу мақсадда жойларда маҳалла фаоллари, маънавият тарғиботчилари ва бой ҳаётий тажрибага эга оила вакиллари иштирокида учрашувлар, давра суҳбатлари ўтказилмоқда. Туман ва шаҳар фуқаролик ҳолати далолатномаларини ёзиш бўлимлари қошида фаолият кўрсатаётган “Оила дорулфунуни” машғулотлари фуқароларнинг ўзини ўзи бошқариш органлари билан ҳамкорликда ташкил этилмоқда. Шунингдек, кўплаб маҳаллалардаги янги ёш оилаларга ибратли хонадонларни бириктириб қўйиш тажрибаси ҳам кенг қўлланилмоқда.\nБундай саъй-ҳаракатлар ёш оилаларнинг жамиятда муносиб ўрнини топиши, турли оилавий келишмовчиликлар ва ажримларнинг олдини олишда муҳим омил бўлмоқда.


Ўзбекистон Халқ Ҳаракатининг Баёноти « O'zbekiston ERK Demokratik Partiyasi\n16 December 2014 - 11:31\n(Қўғирчоқлар сайлови ҳақида)\nХудди 20 йил давомида бўлгани каби Ўзбекистонда 21 декабрга белгиланган “парламент сайловлари безбетларча қилинаётган навбатдаги кўзбўямачиликдир.\nТашқаридан қараганда, сайлов бор. Аммо бу қўғирчоқларнинг сайлови.\nТашқаридан қараганда, рақиб бор, аммо “рақиблар” қўғирчоқ рақиблардир.\nҲатто мусобақа ҳам борга ўхшайди, аммо бу мусобақа қўғирчоқларнинг мусобақасидир.\nСаҳна орқасида қўғирчоқбоз диктатор бу қўғирчоқларнинг ипидан тортиб, истаган мақомига солади.\n“Сайлов”да қатнашиш ҳуқуқини қўлга киритган партияларнинг ҳаммаси режим тарфидан тайинлаган қўғирчоқ партиялардир. Бу партияларнинг қайси бири ғалаба қозонса, бу ғалаба қаттол режимнинг ғалабаси бўлади. Қаттол режимнинг ғалабаси эса ўзбек халқининг мағлубиятидир.\nРежим қаттолдир, чунки И.Каримов ҳокимиятга келгандан бери ўтган 25 йилу 6 ой ичида турли йўллар билан ўлдирилган инсонлар сони ўрта миқёсдаги бир урушда йўқ қилинган одам сонидан кам эмас. Энг сўнгги қатлиом Андижонда намойиш этилди ва бу яра ҳали ҳам халқимизнинг қалбида битмади ва ҳаливери битмаяжак!\nҒарб давлатлари И.Каримов режимининг бутун жиноятларидан воқифдир, аммо на ўтмишда, на бугун бу давлатлар Каримов режимига қарши ўз қадриятларидан келиб чиққан ҳолда овоз чиқармадилар. Бугун ҳам Ғарб қўғирчоқлар сайловига “чекланган кузатувчи контингенти” юборишга қарор қилиб, Ўзбек халқининг душмани бўлмиш диктатура режимини қўллаганини кўрсатди.\nЎзбек халқи 25 йил ва 6 ой давомида фавқулодда ҳолатда яшамокда. Бу муддат ичида халқнинг моддий ва манавий ва заҳиралари ҳалокатли равишда эриб, тамом бўлиш арафасида. Жамиятда йўқсиллик, жаҳолат ва энг ёмони – умидсизлик ҳоким. Бу ҳолатдаги халқ на эркин сайлов, на-да ҳурриятни уйлайди.\nАҳолининг аксарий қисми оч қорнини тўйдириш ва ночор оиласини боқиш билан банд.\nБу йулда одамлар ҳар қандай йўлга, ҳатто жиноятга ҳам қўл уришга тайёр ҳолга келдилар.\n25.5 йиллик тажриба шуни кўрсатдики, И.Каримов режимини сайлов йўли билан ўзгартириш имконсиздир. Чунки И.Каримов ҳеч қачон сайлов ўтказишга йўл қўймайди.\nИ.Каримов режимини фақат халк исёни – инқилоб йўли билан ўзгартириш мумкин.\nУни Ғарбга шикоят қилиб ўзгартириб бўлмайди. Уни илтимослар, мурожаатлар, баёнотлар билан эмас, фақат куч билан Ўзбекнинг елкасидан тушириш мумкин.\n25.5 йил давомида Ғарб демократиясига инониб, вақт йўқотганимизни – нақадар аччиқ бўлмасин – тан олиш пайти келди.\n25.5 йил давомида демократия ҳақида ўқиган бутун маърузаларимиз сафсата эканлигини фожиали бир шаклда англамоқдамиз. Чунки йўқ нарса ҳақида гапириш сафсатадир.\nИ.Каримов режимининг мухолифи бўлган бутун гуруҳлар бу ҳақиқатни – нақадар аччиқ бўлмасин – тан олишлари керак.\nЎзбекистон Халқ Ҳаракати бу қўғирчоқлар “сайлови” муносабати билан Ўзбекистон аҳолисини фақат бир нарсага даъват қилади: сайлов бойкотига,\nБошқа бутун ҳаркатларнинг бефойда эканини 25 йиллик тажрибамиз бизга ўргатди: на сайлов участкаларига бориб овоз бериш жараёнини тафтиш қилиш, на-да сохталаштириш ишларини фош қилиш, на-да чет эллик “кузатувчилар”га шикоят қилиш – ҳеч бири натижа бермайди.\nЧунки минг тафтиш қилинг, минг шикоят – режим барибир тўлдирилган бюллетенларни қутига ташлаб, ўз планидаги қўғирчоқ “парламентни” “сайлайди”.\nБиз қаттол режимнинг бу ўйинига дастак бўлмайлик, ҳурматли ҳуррият тарафдорлари!\nҲар бир киши аввал ўз оиласида кейин иш жойида одамларни сайловга бормасликка тарғиб этсин.\nШундайки, белгиланган кун бу сохта “сайлов” участкалари қабристон жимлигига кўмилсин!\nНиҳоят, Ўзбек халқи тамсилчисиман деб майдонга чиққан мухолиф фикрли гуруҳлар ҳуррият йулидаги 25.5 йиллик кураш услубини ўзгартириб, янги стратегия буйича иш бошламас экан, ҳуррият ҳаёл бўлиб қолаверади.\nЎзбекистон Халқ Ҳаракати бу янги йўл харитасини чизиб, ортиқча шов-шувсиз, имконлари чегарасида одим отмокда.\nЎзбекистон Халқ Ҳаракати бу озодлик йўлида бутун халқпарвар инсонларни ўз сафларига чақиради.


ДАЛИЛИЙ АШЁЛАР ЁҚИБ ЮБОРИЛДИ – Ўзбекистон касаба уюшмалари Сирдарё вилоят Кенгаши\nВилоятимизда наркотик моддалар тарқалишига қарши кураш мақсадида қабул қилинган миллий ва халқаро норматив-ҳуқуқий ҳужжатлар, жиноятни содир этган шахсларга белгиланадиган жазолар, ОИТС/ОИВнинг келиб чиқиши, оқибатлари, бўш вақтни мазмунли ўтказиш мавзуларида, айниқса, ёшлар орасида турли тадбирлар ўтказилмоқда. “Гиёҳвандликка қарши биргалашиб курашамиз!”, “Гиёҳвандлик – аср вабоси!”, “Психотроп моддаларнинг инсон саломатлигига таъсири ва унинг салбий оқибатлари” мавзуларида корхона, ташкилот ва муассасаларда, меҳнат жамоаларида ўтказилаётган учрашувлар, давра суҳбатлари, профилактик ишлар ўзининг яхши натижаларини бермоқда. Мақсад – наркотик моддалар билан боғлиқ жиноятларнинг олдини олиш.\nХулоса шундай бўлмоқдаки, гиёҳвандлик йўлига киришга сабаб бўлаётган омиллар бартараф этиляпти, соғлом турмуш тарзига бўлган муносабат яхши томонга ўзгармоқда.\nШолининг ичида кўрмаги бўлгани сингари гуёҳвандликни ихтиёр этганлар ҳам йўқ эмас, орамизда. “Беш қўл баробар эмас” деган нақл бор. Баъзи оилаларда ота-оналарнинг масъулиятсизлиги, жамоатчиликнинг эътиборсизлиги туфайли гиёҳвандлик билан боғлиқ турли ҳуқуқбузарликлар содир бўлмоқда.\nГиёҳванд нафақат ўзининг соғлиғига, балки оиласига, жамиятга ҳам зарар етказади.\nГулистон шаҳрида вилоятдаги ҳуқуқ-тартибот идоралари ходимлари томонидан далилий ашё сифатида олинган 270 туп наша, 611 туп кўкнорининг ёқиб юбориш тадбири ўтказилди. Унда вилоят прокуратураси, вилоят ички ишлар бошқармаси, Миллий хавфсизлик хизмати ходимлари, кенг жамоатчилик, оммавий ахборот воситалари вакиллари иштирок этишди.\n– Гиёҳвандлик – аср вабоси, деб бежиз айтилмаган, – дейди вилоят прокуратураси бўлими прокурори Холбек Абдуллаев. – Айниқса, у ёшлар орасида тарқалаётгани жуда хавфли. Яхши тарбия олиб, илм эгаллаш, спорт билан ошно бўлиш, санъат сирларини ўрганиш ўрнига ичкиликбозлик, гиёҳвандликка берилаётган, оқибатда жиноят содир этилаётган, уларнинг айби билан ногирон болалар туғилаётганини ҳеч нарса билан оқлаб бўлмайди. Шунинг учун ҳам соғлом турмуш тарзини тарғиб қилишни бирор дақиқа кечиктирмаслик керак.\n– Биз наркотраффик ва гиёҳвандлик моддалари билан қонунга хилоф равишда муомала қилишга қарши қатъий кураш олиб боряпмиз, – дейди вилоят ички ишлар бошқармаси ҳуқуқбузарликнинг олдини олиш бошқармаси катта инспектори Салоҳиддин Абдурасулов. – Профилактика ишларини ҳозирги талаб даражасига кўтаришимиз, тарғиботни бугунгидан-да кучайтиришимиз даркор. Айниқса, наркотик моддалар тарқалишига қарши кураш мақсадида қабул қилинган миллий ва халқаро норматив ҳуқуқий ҳужжатлардан ҳар бир фуқаро хабардор бўлиши керак.\n– Менинг ёшларга айтадиган гапим бор: юртимизга, тинчлик ва осойишталикка шукроналик билдириб, етарли таълим ва тарбия олиб, Ватанга муносиб инсон бўлинг. Вақтни беҳуда ўтказманг, ҳар бир онингиз мазмунли, самарали бўлсин, – дейди тадбирда иштирок этган жамоатчилик вакили, маҳалла фаоли Холида Пардабоева.\n← ҒОЛИБЛАР ТАҚДИРЛАНДИЛАР\nСОҒЛОМ АВЛОД –ЮРТ КЕЛАЖАГИ →\n09/02/2018 sirdaryo 0\n16/05/2018 sirdaryo ХОТИРА ТУРНИРИ ЎТКАЗИЛДИda fikr bildirishni o'chirish


Fevral 2021 – nuqtai nazar\nИстеъмолчилар ҳуқуқларини ҳимоя қилиш тўғрисидаги қонунчилик деганда, албатта, бир қатор қонунлар ва қонуности меъёрий ҳужжатлари тушунилади.\nМеҳнат миграцияси. Агар Сизни Россияда ноқонуний ҳибсга олишса ёки ноқонуний ушлаб туришса, қаерга ва қандай мурожаат қилиш керак?\nМеҳнат миграцияси. Россияда меҳнат мигранти полиция ходими томонидан ушланган ҳолатда ўзини қандай тутиши керак?\nШифокордан савол: Гигиена қоидаларига қатъий амал қилиш инфекцион ва соматик касалликларнинг кушандаси ҳисобланишини биласизми?\nИжтимоий тармоқларда олий ва ўрта махсус таълим вазири ўринбосари Й. Абсоатов номидан пойтахтдаги ОТМ ректорларига хорижлик меҳмонларни кутиб олиш ва кузатишда гулдаста тақдим этишлари учун талаба қизлар рўйхатини 5 февралгача тақдим қилишларини сўраб йўллаган хати намунаси тарқалди. Ушбу ҳолат жамоатчиликнинг кенг муҳокамасига сабаб бўлди.\nБиз соғлом турмуш тарзига амал қилаяпмизми? Мутахассиснинг бу борадаги фикрларига қулоқ тутамиз\nМеҳнат миграцияси. Россия полицияси ходими билан ўзаро муносабатлар. Меҳнат мигранти ҳужжатлари текширилаётганда ўзини қандай тутиши керак?\nМеҳнат миграцияси. Россияда ҳужжатларни сохталаштирганлик учун белгиланган жиноий жавобгарлик чоралари ҳақида


“Хитой ҳукумати обрўсига зарба”. Вашингтон нега Пекин Олимпиадасига дипломатик бойкот эълон қилди\n27 январ 2022, Тошкент вақти: 22:47\nХитой хавфсизлик кучлари патрули Қошғар шаҳридаги масжид олдидан ўтиб кетмоқда. Хитой, Шинжон, 2017, 4 ноябрь.\n6 декабрь, душанба куни Оқ уй Пекин шаҳрида бўладиган қишки Олимпия ўйинларига “дипломатик бойкот” эълон қилди. Сабаб Хитой ҳукуматининг уйғурларга нисбатан геноцид сиёсати ва инсон ҳуқуқлари поймол қилинаётганидир. АҚШ Пекинга расмий вакилларини жўнатмасликка қарор қилдики, бунақаси фақат бир марта – 1980 йилги Москва Олимпиадасида бўлган: ўшанда америкалик спортчилар ҳам Москвага юборилмаган эди.\nБайден маъмуриятининг мазкур қарорига Қўшма Штатларда турлича муносабат билдирилмоқда. Аммо фикрлар бир нуқтада – бу чора етарлими ёки йўқми, деган савол устида фарқланмоқда холос.\nХусусан, Сенатнинг халқаро алоқалар қўмитаси раиси демократ Роберт Менендес бойкотни “инсон ҳуқуқларини поймол этаётган Хитой ҳукумати қаршисида бизнинг инсон ҳуқуқлари ҳимоясига қатъиян содиқлигимизни кўрсатувчи зарур қадам”, дея таърифлади. Республикачи сенатор Том Коттон эса қарорни “нимчора” деб атади. “Қўшма Штатлар геноцид сиёсатига қоришиқ Пекин Олимпиадасини тўлиқ бойкот қилиши лозим”, деди у.\nАввалроқ, “дипломатик бойкот” ҳақида маълум қилган Оқ уй воизи Жен Псаки мазкур акцияни “Шинжондаги тоқат қилиб бўлмас ҳақсизлик ва ваҳшийликлар”га қарши норозилик белгиси ўлароқ қабул қилиш зарурлигини урғулаган эди. “Биз тўғри позицияда эканимизга ишонамиз ва Хитойда ва ундан ташқарида инсон ҳуқуқларини ҳимоя қилиш учун шу каби акцияларни ўтказишда давом этамиз”, деган АҚШ маъмурияти вакиласи.\nПекиннинг Америкадаги танқидчилари, жумладан ҳуқуқбонлик ташкилотлари Олимпия ўйинларини тўлиқ бойкот қилишга чақиришди, улар наздида, тўлиқ бойкотгина ХХР ҳукуматининг феъл-атворига жиддийроқ таъсир этиши мумкин.\nЖен Псаки Оқ уйда Олимпиадани буткул бойкот қилиш масаласи муҳокама қилинганми-йўқлиги ҳақидаги саволга жавоб беришдан бош тортди. Айтишича, маъмурият америкалик атлетларни жазолашни хоҳламаган. Оқ уй Пекинга АҚШ расмийлари делегациясини юборишдан бош тортгани етарлича кучли сигнал, деб ҳисобламоқда.\nХитой ТИВ расмий вакили Чжао Лицзян “Твиттер”даги саҳифасида дастлаб дипломатик бойкот “муҳим соҳаларда” Хитой-Америка муносабатларига таъсир қилиши мумкинлигидан огоҳлантириб, АҚШга “кескин қарши чоралар” билан дўқ қилди. Кейинроқ эса тармоқда шундай ёзув қолдирди: “Қишки Олимпиадага бойкот эълон қилган сиёсатчиларнинг Пекинга келиши ёки келмаслиги аслида ҳеч кимни ташвишга солмайди”.\nХитой бўйича эксперт, Массачусетсдаги Эндикотт-коллеж профессори Виталий Козирёвга кўра, ҳатто ушбу рамзий бойкот ҳам Пекинга оғир ботиши мумкин, чунки бу, жумладан, Хитой Жо Байден иқтидорга келганидан сўнг АҚШ билан алоқалар яхшиланишидан бекорга хомтама бўлганини кўрсатади.\n“Хитой раҳбарияти, сиёсий доиралари ўз мақомларининг тасдиқланишини ва ҳурмат қилинишини жуда муҳим деб билади. Улар ҳатто рамзий ҳаракатларга ҳам ғоят эътиборли, айниқса бу Қўшма Штатлар тарафидан бўлса. Чунки бу нафақат халқаро обрў-эътибор ва АҚШ билан тенг ҳуқуқли муносабатларнинг тан олинишини белгилайди, балки ички сиёсатда ҳам акс этади. Ҳукумат ўз халқига “мана, дипломатик йўллар билан АҚШдек супердавлатнинг бизни тан олишига эришяпмиз”, дейишни истайди. Шу боис, ўйлайманки, бу Хитой ҳукумати обрўсига оғриқли зарба бўлади, бироқ Хитойнинг АҚШга нисбатан позицияси юмшашига олиб келмайди. Аксинча, бу мамлакатда аксиламерика кайфиятини кучайтириб юборади”, дейди эксперт.\nДипломатик бойкот ХХР раҳбариятига оғир ботиши сабабларидан бири шуки, яқинда Пекин АҚШ билан стратегик барқарорлик масаласини муҳокама қилишга розилик бериш билан рамзий жиҳатдан жиддий ён берган эди:\n“Ноябрь ойи охирида Си Цзиньпин Жо Байден билан уч ярим соат телефон орқали сўзлашганида стратегик барқарорлик бўйича музокараларни бошлашга розилик берганди. Бу мен учун кутилмаган ҳол бўлди, чунки Пекин шу пайтга қадар стратегик барқарорлик масаласида АҚШ ва Россия гаплашиб олиши лозимлигини таъкидлаб келарди. Афтидан улар Вашингтон бунга жавобан айрим жабҳаларда Хитойга ён босишига умид қилишган, лекин, кўрдикки, Байден маъмурияти бундай қилмоқчи эмас”, хулоса қилади Козирёв.\nАҚШнинг дипломатик бойкоти, агар унга Қўшма Штатларнинг иттифоқчилари ҳам қўшилса, Пекин учун янада аламли кечиши ва катта сиёсий талафот етказиши мумкин. Оқ уй ўз қарорини айрим иттифоқдошлари билан олдиндан муҳокама қилиб олгани маълум.


Murad Buidings | Янгиликлар | Murad Buildings Amir Temur турар жой мажмуасини қуришни бошламоқда!\nMurad Buildings Amir Temur турар жой мажмуасини қуришни бошламоқда!\nҲозирда биз кенг кўламли тайёргарлик ишларини олиб бормоқдамиз, йўлларни кенгайтириш ва қўшнилар учун вақтинчалик автомобиль тўхташ жойларини тайёрлашдан бошладик. Мазкур турар жой мажмуасида беш қаватли уй ҳамда кўп қаватли автомобиль тўхташ жойи бунёд этилади. Болалар ўйнайдиган майдонча ва фитнес-марказ, хусусий мактабгача таълим муассасаси ва бошқа шу каби ижтимоий хизматларга алоҳида эътибор қаратилади.\nФурсатдан фойдаланиб, бизнинг янги лойиҳамизни фаол қўллаб-қувватлаётган ва маъқуллаётган янги қўшниларимизга чуқур миннатдорлик билдирамиз! Murad Buildings жамоасидан мамнун бўлаётган инсонларни кўриш нақадар ёқимли. Бизга билдирган ишонч ва илтифотингиз учун сизга раҳмат, ишончингизни оқлаш учун бор куч-ғайратимизни сафарбар этамиз! Бизга ўз таклиф ва фойдали маслаҳатлари билан мурожаат қилаётган қўшниларга ҳам миннатдорлик билдирамиз! Масъулиятли ёндашувингиз ва ушбу масканни ободонлаштиришга ўз ҳиссангизни қўшишга интилишингизни жуда ҳам қадрлаймиз! Биргаликда бу ҳудудни энг чиройли масканга айлантирамиз! Биз доим халқ билан биргамиз, амалий таклифлар учун доим очиқмиз!\nРежалаштирилаётган Amir Temur турар жой мажмуаси манзили: Юнусобод тумани, Амир Темур шоҳ кўчаси, Ц-4 даҳаси. Мўлжал — ARDUS дўкони ортида.


Жаҳон 22:29 / 11.10.2021 15196\nБритания супермаркетларида озиқ-овқат маҳсулотлари тугаб бормоқда. Бунинг сабаби - британияликлар тақчиллик туфайли маҳсулотларни захиралаб қўймоқдалар, деб хабар берди Daily Mail нашри.\nМиллий статистика бошқармасининг хабар беришича, маҳсулотларнинг саросимада сотиб олиниши мамлакатнинг ҳар олтинчи фуқароси 25 сентябрдан 9 октябргача асосий озиқ-овқат маҳсулотларини харид қила олмаганига олиб келди.\n9 октябрда интернетда мамлакатдаги дўконларнинг бўшаб қолган пештахталари суратлари тарқалди. Суратларда, шунингдек, харидорлар аравачалари ҳожатхона қоғози ва сув билан уюб ташланганини кўриш мумкин. Минглаб харидорлар Рождество байрамини тўкин дастурхон атрофида кутиб олиш учун 25 декабрга таомлар етказилишини олдиндан бронлаб қўйишган, ҳар учинчи британиялик эса ушбу кунга маҳсулотларни захиралашни бошлаган. The Grocer нашри ўтказган сўровномага кўра, истеъмолчиларнинг учдан икки қисми Рождество байрамига егуликлар ва ичимликлар тугашидан хавотир билдирмоқда.\nБританияда бундай вазият ҳайдовчилар етишмаётгани билан боғланган. Маҳсулотларни етказиш тармоғи қўшимча 100 минг ходимга эҳтиёж сезмоқда, чунки Brexit ва пандемия сабабли мамлакатдан кўплаб хорижий ишчилар кетиб қолган. Бундан ташқари, ишчи кучи етишмаслигидан меҳмонхона бизнеси, қишлоқ хўжалиги ва озиқ-овқат саноати ҳам азият чекмоқда. Мамлакатда электр энергия нархи кескин кўтарилгани сабабли ўғит ишлаб чиқарувчи корхоналар ишлаб чиқаришни тўхтатишга мажбур бўлмоқда. Бу эса мамлакатга парранда, чорва гўшти ва қадоқланган озиқ-овқат маҳсулотлари тақчиллиги билан таҳдид солмоқда.\nБритания ҳукумати муаммони ҳал қилиш учун қатъий чораларга бормоқда. Жумладан, яқинда маҳсулотлар етказилишига ҳарбий ҳайдовчилар жалб қилина бошланди. Расмий шахсларнинг таъкидлашича, ҳукумат тақчилликнинг олдини олиш учун ҳарбийларга байрам кунлари ҳам маҳсулотлар етказишни буюриши мумкин.\n12:00 / 05.12.2021 6620\n23:17 / 05.12.2021 1577


Нафақа бериш билан камбағалликни камайтириб бўлмайди – молия вазири - 27.01.2020, Sputnik Ўзбекистон\nМолия вазири Жамшид Қўчқоров Ўзбекистонда камбағаллик муаммосини йўқ қилиш стратегияси ҳақида айтиб берди. 27.01.2020, Sputnik Ўзбекистон\n16:09 27.01.2020 (янгиланди: 16:20 27.01.2020)\nМолия вазири Жамшид Қўчқоров Ўзбекистонда камбағаллик муаммосини йўқ қилиш стратегияси ҳақида айтиб берди.\nТОШКЕНТ, 27 янв - Sputnik. Молия вазири Жамшид Қўчқоров Ўзбекистонда камбағалчиликни йўқ қилишга қаратилган чора тадбирлар ҳақида қўйидагиларни айтиб берди. Sputnik мухбири хабарига асосан.\nЖамшид Қўчқоров айтишига қараганда, бугунги кунда Ўзбекистонда мавжуд бўлган, камбағалларга ёрдам бериш тизимлари самарали эмас. Шунинг учун уларнинг натижалари ҳам юқори эмас.\nМолия вазирлиги бу борада ўз стратегиясини ишлаб чиққан.\nБиринчи навбатда камбағаллар сонини ҳисоблаб оламиз, дейди Қўчқоров. Статистика бўйича Ўзбекистонда кам даромадли аҳоли 11,8%ни ташкил қилади. Бу 4.5 – 5 миллион киши бўлиши мумкин.\nКамбағалликни камайтириш буйича прогнозлар ишлаб чиқамиз.\n2020 – 2025 йилларга мўлжалланган, иш ўринлари яратиш, тадбиркорликни ривожлантириш, иш ўринлари яратишга қаратилган стратегия ишлаб чикамиз.\nАслида ушбу стратегия бугунги кунда ишлашни бошлаган. Жаҳон банки Фаргона вилоятида кичик тадбиркорлик корхоналари учун 200 миллион долларлик кредит линияси очган. Бу лойиҳа қишлоқ ҳудудларида фаолият юритаётган тадбиркорлар учун 125 000 долларгача булган кредитлар бериш.\n"Бировга нафақа бериш орқали камбағалликни камайтириб бўлмайди. Фақат иш ўринлари яратиш, тадбиркорликни ривожлантириш - бу ишда ёрдам бериши мумкин", - дейди вазир


Минглаб одамлар маошдан маошгача, амал-тақал қилиб кун кечиришади. Молиячи Том Корли бой ва камбағал одамларнинг ҳаётини, турмуш тарзини кузатди. У ўзининг “Кундалик омад: бадавлат одамларнинг одатлари” номли китобида бой ва камбағал одам ўртасидаги тавофутни кўрсатиб берган ва омадли, бадавлат инсон бўлишнинг сирлари билан ўртоқлашган.\nЁмон бола (қиз) - Яхши бола (қиз).\nКўп вақтимни телевизор кўришга сарфлайман - Телевизор кўришни кунига бир соатга қисқартираман.\nОдамларнинг исмини эслай олмайман - Хотирамни машқ қилдираман.\nКунига интернет орқали бўлар-бўлмас нарсаларни сотиб оламан - Картамга лимит ўрнатиб, “бу буюмнинг нима кераги бор?” деб ўзимга савол бераман.\n“Бугунги ишни эртага қўйма”, деган мақол бекорга айтилмаган. “Қўлимдан келмаса-чи?”, “Ахир буни бажариш мушкул” деган қўрқувларни унутинг. Вазифа қанчалик қийин ва зерикарли бўлишидан қатъи назар, “ҳаммасини бугун бажаришим лозим” деган иборани шиорингизга айлантиринг.\n“Бекорга эшитиш учун иккита қулоқ, гапириш учун битта оғиз берилмаган” дейишади. Қанча қулоқ солсангиз, шунча кўп нарсани ўрганасиз, одамларнинг ҳар сўзига диққат билан қулоқ солишни ўрганинг.\n“Сен менга дўстингни кўрсат, мен сенга кимлигингни айтаман”, деган гап бекорга айтилмаган. Иложи борича иши юришган, режаларингиз, ҳаётий қарашларингиз мос келадиган омадли одамлар билан дўст тутинишга ҳаракат қилинг. У ҳар қандай шароитда сизни ҳам маънавий, ҳам моддий томондан қўллаб-қувватлайди.\n15. “Рақамли дам олиш”ни ташкил қилинг\nГаджетлар, медиа, ижтимоий тармоқлар — бутун ҳаётимизни эгаллаб олган. Баъзида буларнинг барини ўчириб қўйиб (тўғри маънода) “рақамли дам олиш” ни ташкил этинг. Бу кунни сайр қилишга, кино кўришга, яқин одамингизга бағишланг.\n“Оптимистлар ер шарини айлантиришади, пессимистлар эса уларнинг ёнида туриб, “Ер нимага айланияпти?” деб сўрашади”, деган иборани унутманг. Оптимистлар қийин вазиятда ҳам ундан чиқиш йўлларини кўра олишади. Коинотда ахборот майдони негатив энергия билан ифлосланиб кетган. Турли ахборотлар орасидан ўзингизга энг кераклисини танлай билинг.\n14:58 EKOPEN Imzo компаниясини агрессив реклама сиёсати олиб боришдан тийилишга чақирди\n12:52 Норвегия нима учун дунёдаги энг катта захира фонди пулларини сарфламаяпти?\n15:18 Adidas 2016 йил учун даромад прогнозини оширди


Қашқадарё вилояти ИИБ ЙҲХБ ЙПХБ ЙПХ 3-отряди 3-сафарбарлик гуруҳи йўл патруль хизмати инспектори И.Қораев хизмат тақсимотига кўра 2020 йил 17 январь куни соат 12:30ларда, “Қарши-Нишон-Таллимаржон” автомобиль йўлида хизмат олиб борган.\nЎзбекистон Республикаси ИИВ ЙҲХББ ахборот хизмати хабарида айтилишича, шу жараёнда “Газ-53” русумли автомобиль ҳайдовчиси хавфсизлик камаридан фойдаланмасдан бошқариб келаётганлиги сабабли тўхтатиб, автомашинани кўздан кечириш жараёнида ҳайдовчи Ў.М., транспорт воситасини техник носоз ҳолда бошқариб юрганлигини аниқлаб унга нисбатан маъмурий баённома расмийлаштириб, транспорт воситасини вақтинчалик жарима майдончасига жойлаштирган.\nШу вақтда ЙПХ инспектори И.Қораевнинг хизмат фаолиятни назорат қилиб юрган ЙПХ 3-отряди командирининг ўринбосари Ж.Шамсутдинов жойига етиб борган вақтида ҳайдовчи Ў.М. жавобгарликдан қочиш мақсадида унга 600 минг сўм пулларни пора тариқасида таклиф қилган.\nХодимларни билдиргисига кўра, ўтказилган тезкор тадбирда давомида шу куни соат 21:00ларда фуқаро Ў.М. ЙПХ 3-отряди командирининг ўринбосари Ж.Шамсутдиновга 600 минг сўм пулларни пора тариқасида бераётган вақтида ушланган.\nМолия вазирининг собиқ биринчи ўринбосари Қашқадарё вилояти ҳокимига ўринбосар этиб тайинланди


Тошкентда нега лойли қор ёққанига изоҳ берилди — Sof.uz\nЖАҲОН 263,004,405 237,475,855 5,232,482\nТошкентда нега лойли қор ёққанига изоҳ берилди\n17.11 22:58 567 Ўзбекистон\nБугун Тошкентда лойли қор ёққани бўйича хабар берилганди. Гидрометеорология маркази ушбу ҳодиса юзасида кичик тадқиқотини эълон қилди.\n«17 ноябр 6:00 да Тошкент шаҳрида ифлос қор ёғди. 10:30 да қор қатлами 12 смни ташкил этди. pH (кислоталилик), электр ўтказгичлилик ва ион таркибини аниқлаш учун қордан намуналар олинди. Қор намуналари олинганда ифлосланган қор қатламлари (қизғиш лой ранги) кузатилди», дейилади унда.\nИфлосланган қор ёғишига 4 ноябрда Қозоғистон жанубида ва 16 ноябрда Бухоро вилоятида кузатилган қум бўронлари сабаб бўлган. Aгар Тошкентда 14 ноябрда ёғинлар ёғиб ҳаво тозаланган бўлса, Бухоро вилоятида эса ёғинлар бўлмади. 17 ноябрда республиканинг бутун худудига шамолнинг тезлашиши ва баъзи жойларда қумли бўрон билан совуқ нам ҳаво массаси кириб келди.\nШамол тезлигидан кўтарилган чанг масофага кўчди ва тупроқ ва қум рангини бўяб Тошкент шаҳрига чўкди.\nAтмосфера ҳавоси таҳлил натижалари кўрсаткичлари: қорнинг pH-9,6 ни ташкил этди-ишқорли муҳит. Одатда pH-7 бўлади. Электр ўтказувчанлик 73,2, бу анионлар ва катионларнинг унча катта бўлмаган концентрациясидан далолат бўлади ва инсон саломатлигига зиён етказмайди, дейилади изоҳда.\nКеча, 22:42 290 Ўзбекистон